title: Palosammutin

text: Toisin kuin neste- tai vaahtosammuttimissa, F-luokan sammutteilla kemiallinen reaktio saa aikaan vaahtoa palavan pinnan päälle, jolloin sammuttavana mekanismina on palokaasujen eristäminen ja tukahdutus.


title: Palosammutin

text: Metallipalosammuttimet sammuttavat metallipaloja ("D-luokka") jauheseoksilla. Omanlaisiaan sammuttimia tarvitaan, sillä metallit voivat reagoida kiivaasti muunlaisten sammutinaineiden kanssa: esimerkiksi natrium reagoi kiivaasti veden kanssa räjähtävää vetyä synnyttäen.


title: Palosammutin

text: Sammutusaineiden vaikutus perustuu tukahduttamiseen, sillä metallien palaminen tapahtuu niiden pinnalla (metallit eivät ole huokoisia). Pääainesosina ovat yleensä epäorgaaniset suolat. Na-, K- ja Mg-palojen sammutukseen käytetään esimerkiksi KCl, NaCl ja BaCl seosta. Li sammutukseen käytetään vaikkapa LiCl, ZrSiO tai Cu seosta. Myös grafiittijauhetta käytetään Li-, Na-, Mg- ja Zr-paloihin. Sammutusaineiden koostumukset kuitenkin eri valmistajilla vaihtelevat suuresti.


title: Palosammutin

text: Vedellä sammutetaan kiinteän materiaalin paloja ("A-luokka"). Pumpattavat sankoruiskut sopivat erityisesti asuntoihin, mökeille ja leiripaikkoihin. Vesi ei sovi sähkö- tai rasvapalojen sammuttamiseen, eikä täytettyjä sankoruiskuja voi säilyttää pakkasessa. Sankoruiskun sijaan voidaan myös käyttää vielä yksinkertaisempaa sankojen ja ison vesitynnyrin yhdistelmää tai isoissa kiinteistössä pikapalopostia.


title: Palosammutin

text: Sammuttimien tarkastukset, huollot ja uudelleentäytöt kuuluvat valtuutetuille sammutinhuoltoliikkeille. Monet sammuttimet ovat paineastioita ja niissä on mittari, joka osoittaa onko astiassa tarpeeksi painetta vai ei. Mittarin lukeman ja sammuttimen ulkoisen kunnon voi tarkastaa itse, mutta sammutin tulee silti tarkastuttaa ja huoltaa sammutinhuoltoliikkeessä alla kerrotuin aikavälein. Tarkastukset ja huollot koskevat kaikkia sammuttimia, myös kotona, autossa ja veneessä olevia sammuttimia.


title: Palosammutin

text: Suomen lain mukaan "käsisammuttimen tarkastus on tehtävä vuoden välein, jos käsisammutinta säilytetään paikassa, jossa se on alttiina sammuttimen toimintakuntoon vaikuttaville tekijöille kuten kosteudelle, tärinälle, lämpötilojen vaihtelulle tai pakkaselle. Käsisammuttimen tarkastus on tehtävä kahden vuoden välein, jos käsisammutinta säilytetään kuivissa ja tasalämpöisissä sisätiloissa. Ensimmäisen tarkastuksen ajankohta määräytyy käsisammuttimen valmistusajankohdasta".


title: Palosammutin

text: Tarkastusten lisäksi on tehtävä sammuttimen huolto. Lain mukaan vaahto-, neste-, ja rasvapalosammuttimien huoltoväli on 5 vuotta. Muilla sammuttimilla huoltoväli on 10 vuotta.


title: Palosammutin

text: Lisäksi lain mukaan käsisammutin on huollettava jokaisen käyttökerran jälkeen. Käsisammutin on huollettava myös silloin, kun tarkastus antaa siihen aihetta, kuitenkin vähintään valmistajan tai maahantuojan ohjeissa mainituin huoltovälein.


title: Palosammutin

text: Käytännössä kuitenkin uuden sammuttimen hankkiminen on usein halvempaa kuin useimmat huoltotoimenpiteet.


title: Palosammutin

text: Spraymallisia aerosolisammuttimia ei ole standardoitu, eikä niitä tarvitse tarkastuttaa. Laki ei edellytä niiden tehon testaamista riippumattomasti ennen kaupassa myyntiä ja niiden sammutusteho voi usein myös olla heikko pienen koon vuoksi.


title: Palosammutin

text: Palosammutin vaaditaan, jos vesikulkuneuvossa on liekillä toimiva polttolaite, sisäkone tai yli 25 kilowatin (34 hevosvoiman) perämoottori. Sammuttimen on oltava standardin EN 3 mukainen ja teholuokaltaan vähintään 8A 68B. Kaupallisia kalastusaluksia koskevat edeltävästä säädoksestä eriävä "asetus eräiden kalastusalusten turvallisuudesta" (65/2000).


title: Palosammutin

text: B-ajokorttiluokan henkilöautoissa ei tarvitse olla sammutinta.


title: Palosammutin

text: Linja-autoissa tulee olla vähintään luokkaa ABE-II oleva sammutin, joka on sijoitettu kuljettajan paikan läheisyyteen siten, että se on helposti myös matkustajien saatavissa.


title: Seitsenpistepirkko

text: Seitsenpistepirkko ("Coccinella septempunctata") on 5,2–8 millimetriä pitkä leppäkerttulaji, jolla on punaisissa peitinsiivissään seitsemän mustaa täplää. Lajin toukka on tumma ja 7–8 millimetriä pitkä. Seitsenpistepirkko on peto ja se syö erityisesti kirvoja.


title: Seitsenpistepirkko

text: Seitsenpistepirkko on Suomen yleisin leppäkerttulaji ja Suomen kansallishyönteinen. Seitsenpistepirkkoja on levitetty alkuperäisen levinneisyysalueensa, Euroopan ja Aasian ulkopuolellekin, sillä sekä toukka että aikuinen hyönteinen syövät suuria määriä maanviljelylle haitallisia kirvoja.


title: Seitsenpistepirkko

text:
Aikuinen seitsenpistepirkko on 5,2–8 millimetriä pitkä. Sen peitinsiivet ovat punaiset, ja niissä on seitsemän mustaa täplää. Etuvartalo on musta, ja sen kulmissa on keltaiset läikät. Eteläisessä Aasiassa elävät seitsenpistepirkot ovat väritykseltään muualla eläviä tummempia, jopa lähes mustia. Erot peitinsiipien tummuudessa ovat sopeutumia erilaisiin lämpötiloihin ja kosteusoloihin.
Seitsenpistepirkon munat ovat värttinänmuotoisia ja noin millimetrin pituisia. Toukalla on kolme paria selvästi erottuvia jalkoja. Se on tumman värinen ja kasvaa 7–8 millimetriä pitkäksi.


title: Seitsenpistepirkko

text: Seitsenpistepirkon luontaisia saalistajia ovat: etelänkurkkuhämähäkki ("Araniella opisthographa"), Cheilomenes sexmaculata, pihaharsokorento ("Chrysoperla carnea"), japaninviiriäinen ("Coturnix coturnix japonicus"), Ischiodon scutellaris, Mesocyclops aspericornis, Mesocyclops darwini, sinitiainen ("Parus caeruleus"), pikkuvarpunen ("Passer montanus"), jokapaikannopsakki ("Philodromus cespitum") ja harakka ("Pica pica").


title: Seitsenpistepirkko

text: Seitsenpistepirkko on alkujaan peräisin Euroopasta ja Aasiasta, mutta sitä tavataan myös Lähi-idässä ja Pohjois-Amerikassa. Sitä on istutettu Yhdysvaltoihin 1950-luvulta alkaen torjumaan tuhohyönteisiä.


title: Seitsenpistepirkko

text: Seitsenpistepirkko on peto, joka syö ennen kaikkea kirvoja sekä aikuisena että toukkana.


title: Seitsenpistepirkko

text: Seitsenpistepirkot talvehtivat aikuisena tyypillisesti kuolleiden lehtien joukossa. Ne kokoontuvat talvehtimaan samoihin paikkoihin lajitoveriensa kanssa.


title: Seitsenpistepirkko

text: Keväällä ne lähtevät liikkeelle ja syövät kirvoja ennen munimista. Naaras munii alkukesän aikana 200–1000 munaa pieniin ryhmiin kasvin lehdille, tyypillisesti ympäristöön, jossa on paljon kirvoja. Toukka kasvaa millimetrin mittaisesta 7–8 millimetriä pitkäksi 10–30 päivän kuluessa. Sen kasvuvauhti riippuu kirvojen saatavuudesta. Toukka voi kulkea ravinnon perässä jopa 12 metriä. Kotelovaihe kestää 3–12 päivää.


title: Seitsenpistepirkko

text: Jos seitsenpistepirkkoa ahdistellaan, se erittää pahanhajuista nestettä, joka sisältää myrkkyjä. Myrkky koostuu pääasiallisesti alkaloideihin kuuluvista kokkinelliinista ja prekokkinelliinista. Näitä alkaloideja esiintyy kaikissa seitsenpistepirkon kudoksissa.


title: Seitsenpistepirkko

text: Japanissa tavattavia seitsenpistepirkkoja on pidetty joskus omana lajinaan, "Coccinella brucki", mutta myöhemmin se luokiteltiin molekyylibiologisten tutkimuksien perusteella alalajiksi "Coccinella septempunctata brucki", jolloin nimialalaji saa nimekseen "Coccinella septempunctata septempunctata". "C. s. brucki" -alalajilla pilkut peitinsiivissä ovat muita populaatioita suuremmat, minkä arvellaan olevan paikallinen sopeutuma.


title: Seitsenpistepirkko

text: Seitsenpistepirkko on suosittu laji maataloudessa, jossa sitä käytetään biologiseen tuholaisten torjuntaan. Seitsenpistepirkot syövät kirvoja, jotka puolestaan saattavat tehdä suurta tuhoa pelloilla, sillä ne käyttävät ravinnokseen useiden kasvilajien niloja. Lisäksi kirvat levittävät kasveihin tauteja ja sieniä. Seitsenpistepirkkoja on käytetty muun muassa ympäri Yhdysvaltoja torjumaan kirvoja.


title: Seitsenpistepirkko

text: Seitsenpistepirkko on kuitenkin levitessään ajanut maanviljelysmaiden ulkopuolella monia muita leppäkerttulajeja ahtaalle. Vaikka seitsenpistepirkko onkin käyttökelpoinen hyönteinen biologiseen tuholaisten torjuntaan, sen leviäminen heikentää monin paikoin luonnollisen ekosysteemin tilaa.


title: RAKLI ry

text: RAKLI ry on kiinteistöalan yhteistyöjärjestö. Liiton tehtävänä on edunvalvonta, alan toimijoiden yhteistyön edistäminen sekä kiinteistöalaan liittyvä kehitystoiminta.


title: RAKLI ry

text: Liitossa on jäseneninä suuria kiinteistöomistajayhtiöitä sekä asunto- että toimitilasektorilta, kiinteistösijoittajia ja kiinteistöjen rakennuttajia: muun muassa kaikki suurimmat eläke- sekä vakuutusyhtiöt, kunnallisia asuntoyhtiöitä sekä runsaasti yleishyödyllisiä rakennuttajia. Lisäksi RAKLIin kuuluu liikenteen infrastruktuurin omistajia.


title: RAKLI ry

text: Liitto toimii muun muassa järjestämällä tilaisuuksia, antamalla lausuntoja, organisoimalla kehityshankkeita sekä tuottamalla alalle yhteisiä toimintamalleja ja työkaluja.


title: Constantine (elokuva)

text: Constantine on Francis Lawrencen ohjaama vuonna 2005 ensi-iltansa saanut toiminta- ja kauhuelokuva, joka perustuu löyhästi "Hellblazer"-sarjakuvaan. Elokuva keräsi maailmanlaajuisesti 230 miljoonan dollarin lipputulot.


title: Constantine (elokuva)

text: John Constantine polttaa kuin korsteeni ja lähettää ihmisten keskuudessa kulkevia pahoja henkiä takaisin helvettiin, jonne hänet itsekin on tuomittu. Hän on kuitenkin kuolemassa syöpään ja yrittää keksiä keinon päästä taivaaseen. Hän tapaa skeptisen poliisin Angela Dodsonin, jonka kaksoissisko on kuollut hämärissä olosuhteissa. Tapauksen selvittely vie heidät demonien maailmaan ja keskelle yliluonnollisia tapahtumia.


title: Constantine (elokuva)

text: Elokuva sai faneilta ankaria moitteita, sillä sarjakuvassa John Constantine on vaaleahiuksinen britti joka muistuttaa Stingiä, kun taas elokuvassa hän on tummahiuksinen amerikkalainen. Sarjakuvassa Constantine on tuomittu suoraan helvettiin noituuden harjoittamisesta ja isänsä murhayrityksestä; elokuvassa hän yritti itsemurhaa, mikä epäsi häneltä pääsyn taivaaseen.


title: Constantine (elokuva)

text: Elokuvan pohjalta julkaisiin samoihin aikoihin myös samanniminen videopeli.


title: Viktor Gorbatko

text: Viktor Vasiljevitš Gorbatko (; 3. joulukuuta 1934 Ventsy-Zarja Krasnodarin luona, Venäjän neuvostotasavalta – 17. toukokuuta 2017 Moskova) oli neuvostoliittolainen kosmonautti.


title: Viktor Gorbatko

text: Hän kävi keskikoulun ja astui asepalvelukseen. Vuodet 1952–1956 hän oli sotilaslentokoulutuksessa. Sen jälkeen hän palveli Neuvostoliiton ilmavoimissa opiskellen eteenpäin.


title: Viktor Gorbatko

text: Maaliskuussa 1960 Gorbatko ja 19 muuta sotilaslentäjää valittiin Neuvostoliiton ensimmäiseen kosmonauttiryhmään. Hän ei kuitenkaan päätyneet ensimmäisten kuuden joukkoon, jotka lensivät ensimmäisinä. Näissä missioissa hän toimi lennonjohdossa ja kuului varamiehistöihin, muttei lentänyt avaruuteen.


title: Viktor Gorbatko

text: Syksyllä 1965 Gorbatko valikoitui Sojuz-lentäjien joukkoon saaden koulutusta kaavailtua Kuu-lentoa varten. Elokuussa 1967 hänellä havaittiin sydänongelmia, mutta ne ilmeisesti eivät olleet fyysistä alkuperää.


title: Viktor Gorbatko

text: Gorbatko lensi seuraavat lennot


title: Viktor Gorbatko

text: Hän vietti kaikkiaan 31 vuorokautta avaruudessa. 15. joulukuuta 1968 Gorbatko sai diplomin Zukovskin testilentäjäkoulusta.


title: Viktor Gorbatko

text: 7. helmikuuta 1977 Gorbatko lensi Sojuz 24 -aluksella Saljut 5-avaruusasemalle 18 päivän lennon.


title: Viktor Gorbatko

text: 2. heinäkuuta 1980 hän lensi Sojuz 37 -avaruusaluksella Saljut 6-avaruusasemalle.


title: Viktor Gorbatko

text: Hän erosi palveluksesta 28. elokuuta 1982 ryhtyen urheilukomitean johtajaksi. Myöhemmin hän toimi professorina Ilmavoimien akatemiassa, Moskovassa.


title: Viktor Gorbatko

text: Gorbatko oli naimisissa ja perheessä oli kaksi tytärtä.


title: Danyon Loader

text: Danyon Joseph Loader (s. 21. huhtikuuta 1975 Timaru) on entinen uusiseelantilainen uimari, joka edusti kotimaataan kaksissa kesäolympialaisissa, vuosina 1992 ja 1996. Kesäolympialaisissa 1992 hän voitti hopeaa 200 metrin perhosuinnissa, ja neljä vuotta myöhemmin hän voitti kaksi kultaa, nyt 200 ja 400 metrin vapaauinneissa. Hän paransi uransa aikana 200 metrin perhosuinnin lyhyen radan ME-aikaa kolmeen otteeseen, ja lisäksi hän ui yhden maailmanennätyksen 400 metrin vapaauinnissa, senkin lyhyellä radalla. Vuonna 1994 pitkän radan MM-kilpailuissa hän voitti yhden hopean ja kaksi pronssia. Hänet valittiin International Swimming Hall of Famen jäseneksi vuonna 2002. Hän esiintyi Uuden-Seelannin Tanssii tähtien kanssa -ohjelmassa keväällä 2006.


title: Electric Tepee

text: Electric Tepee on Hawkwindin studioalbumi vuodelta 1992.


title: Electric Tepee

text: Yhtyeen kokoonpano oli kutistunut kolmimiehiseksi Harvey Bainbridgen ja Bridget Whishartin lähdettyä yhtyeestä. Laulaja-kitaristi Dave Brock, basisti Alan Davey ja rumpali Richard Chadwick jatkoivat triona käyttäen runsaasti tietokoneita, sekvenssereitä ja syntetisaattoria lavalla ja studiossa luodakseen elektronisen taustan musiikkiin. Albumin musiikki onkin trio-pohjaista hard rockia runsaalla elektronisella musiikilla höystettynä.


title: Electric Tepee

text: Albumi nauhoitettiin Dave Brockin omalla Earth-studiolla Devonissa. Kappale "Mask Of Morning" kierrättää yhtyeen ensilevyltä löytyvän "Mirror Of Illusion"-kappaleen lyriikoita ja "Rites Of Netherworld" pohjautuu Igor Stravinskyn "Kevätuhri"-teokseen. Albumin kenties tunnetuin kappale on Brockin ja Daveyn säveltämä, hard rock-painotteinen "Right To Decide".


title: Electric Tepee

text: Albumin kesto on lähes 80 minuuttia. Atomhenge on julkaissut albumista remasteroidun version vuonna 2009.


It Is the Business of the Future to Be Dangerous on Hawkwindin studioalbumi vuodelta 1993.


title: It Is the Business of the Future to Be Dangerous

text: Albumin nimi on lainaus matemaatikko/filosofi Alfred Whiteheadin teksteistä, joita käytettiin myös Space Ritual -albumin kansiteksteissä vuonna 1973. Yhtye levytti albumin triona (kitaristi-kosketinsoittaja-laulaja Dave Brock, basisti Alan Davey ja rumpali Richard Chadwick) Barking Dog-studioilla Bristolissa.


text: Musiikillisesti albumi suuntaa elektroniseen musiikkiin (ambient/tekno) raskaamman rockin jäädessä hyvin pieneen osaan. Kappale "Letting In The Past" on uudelleennauhoitettu versio kappaleesta "Looking In The Future" (vuodelta 1982). Albumilta löytyy myös itämaista tunnelmaa omaava pitkä "Space Is Their (Palestine)" sekä reggae-tyylinen "The Camera That Could Lie". Kaksiosaisen instrumentaalin "Tibet Is Not China" nimi ottaa kantaa Tiibetin tavoitteelle itsenäistyä Kiinasta. "Gimme Shelter" on cover The Rolling Stones-yhtyeen samannimisestä kappaleesta. Hawkwind nauhoitti kappaleen laulajatar Samantha Foxin kodittomien hyväksi julkaistulle singlelle ja kyseinen versio nousi Britannian singlelistalla sijalle 28. Albumiversiossa vokaalit hoitaa rumpali Chadwick.


text: Albumi nousi Britannian albumilistalla sijalle 75. Yhtye teki 21 konsertin Britannian kiertueen ja 14 konsertin Saksan/Hollanin kiertueen albumin julkaisun jälkeen ja osa konserteista nauhoitettiin ja julkaistiin vuonna 1994 albumilla "The Business Trip".


title: The Business Trip

text: The Business Trip on Hawkwindin vuonna 1994 ilmestynyt livealbumi, joka on nauhoitettu marraskuussa 1993 "It Is The Business Of The Future To Be Dangerous"-albumia promotoivalla kiertueella.


title: The Business Trip

text: Albumilla soittaa parilla aiemmalla levyllä toiminut trio-kokoonpano Brock/Davey/Chadwick. Kappalevalikoimasta noin puolet on 1970-luvulta ja 1990-luvun tuolloin uutta materiaalia kuullaan neljän kappaleen verran. Suurin osa kappaleista on tosin eri nimikkeillä tällä albumilla.


title: The Business Trip

text: Ennenjulkaisemattomia kappaleita albumilla ovat yhtenäisen instrumentaalin muodostavat "The Day A Wall Came Down" ja "Berlin Axis". Kappale "The Right Stuff" on alun perin ex-vokalisti Robert Calvertin sooloalbumilta "Captain Lockheed And The Starfighters" (1974). "Quark Strangeness And Charm"-kappaleesta on albumilla uusi, rauhallisempi sovitus.


title: The Business Trip

text: Yhtyeen varsinaisia klassikoita (esim. "Silver Machine", "Master Of The Universe", "Brainstorm") ei tällä albumilla kuulla. Yhtye oli vuoteen 1994 mennessä julkaissut jo useamman livealbumin, jolta kyseiset kappaleet löytyvät.


title: The Business Trip

text: Atomhenge Records on julkaissut albumin remasteroituna vuonna 2011.


title: ATC-koodi A01

text: Anatomis-terapeuttis-kemiallisen lääkeluokituksen A01-koodin lääkkeet jakautuvat alempiin ryhmiin seuraavasti:


title: Mercedes-Benz SL-sarja

text: Mercedes-Benz SL-sarja () on vuodesta 1954 valmistettu ylellisten urheiluautojen mallisarja. Ensimmäinen malli oli lokinsiipiovistaan tunnettu 300 SL, viimeisin malli on vuodelta 2001.


title: Mercedes-Benz SL-sarja

text: Mercedes-Benz 300SL (W198) on kaksipaikkainen lokinsiipiovinen, vuodesta 1957 avomallinen urheiluauto.


title: Mercedes-Benz SL-sarja

text: Vuoden 1954 "New York Auto Show"ssa esitelty 300SL perustui yhtiön aiempiin menestyksekkäisiin W194 kilpa-autoihin.


title: Mercedes-Benz SL-sarja

text: Max Hoffmanin lanseeraama malli oli tunnettu paitsi vuosien 1955–1957 välillä valmistetusta lokinsiipiovisesta coupe -mallistaan, myös siitä että se oli ensimmäinen polttoaineenruiskutuksella varustettu sarjatuotanto-auto.


title: Mercedes-Benz SL-sarja

text: SLS AMG on uudelleen 2009 julkaistu lokinsiipiovinen auto. Tämän auton valmistus lopetettiin 2014.


title: Mercedes-Benz SL-sarja

text: Euroopassa, mm. Saksassa ja Sveitsissä on omat SL-malliin vihkiytyneet klubinsa. Vanhimmat alkuperäiset SL-mallit ovat todellisia keräilykappaleita. Malleja on ainakin: *SL 190 * SL 350 * SL 450


title: Mercedes-Benz SL-sarja

text: Suomessa vuosittain uusia SL-malleja rekisteröidään keskimäärin alle 10 kappaletta. Sitäkin enemmän käytettyinä SL-mallia on tuotu viime aikoina enemmänkin.


title: Mercedes-Benz SL-sarja

text: Huomioitavaa on että 90-luvun SL-moottorivaihtoehtoja on ainakin 300, 300-24 V ja 500. N. vuodesta 1994 alkaen myös 280, 320. Tavanomaisesti erityisesti Suomen markkinoilla valtaosa autoista on automaattivaihteisia. Erikoisuus joissain käytetyissä malleissa on "kindersitze" todella pienet takaistuimet tilapäiseen kuljetukseen.


title: Mercedes-Benz SL-sarja

text: Suomessa käytettyjä SL-malleja ei vuosilta 1996-1999 juuri ole mainittavia määriä markkinoilla. Todennäköisesti tämä johtuu siitä että, SLK-malli on yleistynyt vuodesta 1997 alkaen. Huomattavaa on kuitenkin että kyseessä on teknisesti ja tyylillisesti täysin eri auto. Uutena SL on myös noin kaksi kertaa kalliimpi kuin SLK. SL on tehty tarkoitukseen suunnitellulle urheilualustalle.


title: Mercedes-Benz SL-sarja

text: Saksan vikatilastojenkin muukaan SL-malleissa on katsastuksissa ilmennyt suhteellisen vähän vikoja. Todennäköisesti tämä johtuu siitä, että autot ovat usein ns. kolmoisautoina tai niillä muuten ajetaan vähän sekä se että autojen omistajat ovat usein jossain määrin autoharrastajia. Sääntö ei ole kuitenkaan poikkeukseton, vaan kunnossa, kilometrien määrässä ja niiden luotettavuudessa voi olla suuriakin eroja. Nämä seikat näkyvät erityisesti tämän tyypin hinnoittelussa. Toisaalta myös varaosatkin ovat melko kalliita.


title: Hämähäkkimies (animaatiosarja) (5. tuotantokausi)

text: Hämähäkkimies-animaatiosarjan 5. tuotantokausi kännistyi Yhdysvalloissa 12. syyskuuta 1997 ja päättyi 31. tammikuuta 1998.


text: Peter Parker ja Mary Jane menevät naimisiin, mutta heidän häihinsä tulee ikävä vieras, Harry Osborn alias Vihreä Menninkäinen II, Skorpionin ja Smythen robottien kanssa.


text: Kavala Kuusikko palaa. Peter matkustaa Venäjälle oppimaan vanhemmistaan. Myöhemmin hän yhditää voimansa 40-luvun sankarien kanssa ja Wildpackin taistelemaan Kavalaa kuusikkoa vastaan, Red Skullia ja voimakkainta, Elektroa!Kingpin on saanut kasaan kaikki avaimet ja on nyt valmis menemään tuomionpäivän koneen luokse, mutta Punakallon veli vangitsee Kameleontin kanssa kaikki: Kingpinin ja hänen apurisa kuin myös Hämähäkkimiehen ja Kuusi unohdettua soturia. Vanha konetta suunnittelemassa ollut tiedemies palauttaa Kapteeni Amerikan ja Punakallon aikapyörteestä 50 vuoden takaa ja syntyy suuri taistelu.


text: Punakallo ja Reinholt pakenevat taistelusta YPKVVn agenttien tullessa paikalle. Punakallo muuttaa veljensä Elektroksi, joka pian pettää hänet ja aikoo yksin kaapata kaupungin.Vesimies palaa aiheuttaen harmia Peterille ja Mary Janille. Jakson lopputaistelun tiimellyksessä selviää, että Mary Janellä on myös vesivoimia. Mistä on kyse?Selviää, että Vesimies ja Mary Jane ovat oikeasti Miles Warrenin klooneja. Kloonit haihtuvat ilmaan vesirakenteidensa takia ja Madame Web palaa valmistamaan Hämähäkkimiehen lopulliseen taisteluun, luvaten, jos hän onnistuu, he löytävät oikean Mary Jane Watsonin.


text: Hämähäkkimies lähetetään ulkoavaruuden planeetalle muiden sankarien kanssa selvittämään, onko hyvä vahvempi kuin paha. Ja kun kaikki on lopulta ohi, selviää Hämähäkkimiehelle tämän kaiken olevan vain testi todelliseen ongelmaan, joka on käsillä.Hämähäkkimies tapaa eri maailmojen Hämähäkkimiehiä. Ja hänen täytyy tehdä yhteistyötä heidän kanssaan päihittääkseen seonneen Spider-Carnagen tuhoamasta kaikkia maailmoja.


text: Kun Spider-Carnagen ensiyritys tuhota kaikki maailmankaikkeudet epäonnistuu, hän matkustaa toiseen tehden toisen suuren uhan ja Hämähäkkimies lähetetään estämään se Madame Webin ansiosta. Lopussa, Hämähäkkimies käyttää sen maailman elossa olevaan Ben-setää estämään Spider-Carnagea, lopulta onnistuu, mutta Spider-Carnage syöksyy tuhoonsa hyppäämällä porttiinsa, jonka hän loi Time Deletion Acceleratorillaan. Myöhemmin, Madame Web vie Hämähäkkimiehen tapaamaan luojaansa, Stan Leetä ja Madame Web lupaa, että he löytävät oikean Mary Jane Watsonin.


title: Samir Nasri

text: Samir Nasri (, s. 26. kesäkuuta 1987 Marseille, Ranska) on ranskalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa West Ham Unitedia, jonka kanssa hän teki puolen vuoden mittaisen sopimuksen tammikuussa 2019. Sitä ennen Nasri oli vuoden ilman seuraa purettuaan sopimuksensa turkkilaisen Antalyasporin kanssa tammikuussa 2018. Helmikuussa 2018 hän sai doping-rikkomuksesta puolen vuoden kilpailukiellon, joka myöhemmin piteni 18 kuukauden pituiseksi.


title: Samir Nasri

text: Etniseltä taustaltaan Nasri on kabyliberberi, sillä Nasrin vanhemmat muuttivat Algeriasta Ranskaan. Nasria verrattiin uransa alussa pelipaikkansa ja -tyylinsä sekä taustansa vuoksi vuonna 2006 pelaajauransa päättäneeseen Zinédine Zidaneen. Nasri on uskonnoltaan muslimi.


title: Samir Nasri

text: Nasri pelasi kasvattajaseuransa Marseillen edustusjoukkueessa kaudesta 2004–2005 lähtien. Vuosina 2006 ja 2007 joukkue ylsi Ranskan cupin loppuotteluun. Kaudella 2006–2007 Nasri valittiin Ligue 1:n parhaaksi nuoreksi pelaajaksi sekä sarjan tähdistöjoukkueeseen.


title: Samir Nasri

text: Heinäkuussa 2008 Nasri siirtyi Arsenaliin. Nasri ehti edustaa Arsenalia kolmen kauden ajan. Joukkue ei voittanut yhtään pokaalia Nasrin seurassa oloaikana. Henkilökohtaisella tasolla Nasri onnistui kuitenkin tekemään läpimurtonsa maailman huipulle. Ensimmäisellä Arsenal-kaudellaan Nasri pelasi Valioliigassa 29 ottelua, joissa hän onnistui maalinteossa kuudesti. Kauden kohokohta Nasrin osalta oli 8. marraskuuta pelattu ottelu Manchester Unitedia vastaan, jonka Arsenal voitti Nasrin kahdella maalilla 2–1. Toinen Arsenal-kausi alkoi Nasrin osalta synkissä merkeissä, sillä hän mursi jalkansa 21. heinäkuuta pelatussa harjoitusottelussa. Ranskalainen oli sivussa pelikentiltä kolme kuukautta ja pelasi kauden aikana yhteensä 26 Valioliigaottelua ja maaleja kauden aikana syntyi kaksi.


title: Samir Nasri

text: Kausi 2010–2011 oli Nasrin lopullinen läpimurto Valioliigan tähtikaartiin. Kauden aikana Nasri onnistui maalinteossa kaikki kilpailut huomioiden 15 kertaa, joista 10 syntyi Valioliigassa. Arsenal sijoittui Valioliigassa toiseksi ja Nasri valittiin Valioliigan vuoden joukkueeseen.


title: Samir Nasri

text: 2011–2012 kauden Nasri aloitti Arsenalin paidassa, mutta siirtyi jo elokuun siirtoikkunassa Manchester Cityyn 25 miljoonan punnan kaupassa. Nasrin kausi Manchesterissa sujui ailahtelevasti ja rooli jäi odotettua pienemmäksi. 21. maaliskuuta Nasri teki Citylle tärkeän 2–1-voittomaalin Chelsea vastaan pelatussa ottelussa. Koko kauden maalisaldo Valioliigassa jäi viiteen osumaan, mutta Nasri pääsi juhlimaan Cityn joukkueen mukana uransa ensimmäistä Valioliigamestaruutta. Hän voitti samana vuonna myös Community Shieldin.


title: Samir Nasri

text: Kaudella 2012–2013 Nasri teki kaksi valioliigamaalia Cityn sijoittuessa sarjassa toiseksi. Hän kuului myös FA cupin finaalin hävinneeseen joukkueeseen Seuraavalla kaudella hän voitti valioliigan ja liigacupin mestaruudet, ja teki valioliigassa kaikkiaan seitsemän maalia. Kaudella 2014–2015 City sijoittui valioliigassa toiseksi, ja Nasri teki kaksi maalia.


title: Samir Nasri

text: Ranskan maajoukkueessa Nasri debytoi ystävyysottelussa Itävaltaa vastaan 28. maaliskuuta 2007, ja maajoukkueuran ensimmäinen maali syntyi 6. kesäkuuta 2007 EM-karsintaottelussa Georgiaa vastaan. Vuoden 2008 EM-kilpailuissa hän tuli vaihdosta kentälle kahdessa ottelussa. Vuonna 2004 Nasri kuului alle 17-vuotiaiden Euroopan-mestaruuden voittaneeseen joukkueeseen..


title: Samir Nasri

text: Nasri pelasi seuraavissa MM-karsinnoissa vain kahdessa ottelussa ja 28. maaliskuuta 2009 pelatun Liettua-ottelun jälkeen Nasria ei nähty Ranskan maajoukkuepaidassa lähes puoleentoista vuoteen. Ranska floppasi MM-kisoissa täydellisesti ja valmentaja Raymond Domenech sai lähteä. Tilalle tullut Laurent Blanc nosti Nasrin takaisin maajoukkueeseen ja Nasri nähtiin myös Ranskan joukkueen kapteenina Luxemburgia vastaan, EM-karsintaottelussa Puolan ja Ukrainan kisoihin. Nasri oli mukana Ranskan EM-kisajoukkueessa 2012 ja teki avausottelussa Ranskan ainoan maalin, kun joukkue pelasi 1–1-tasapelin Englantia vastaan. Ranskan kisataival päättyi puolivälierissä 2–0-tappioon Espanjalle.


title: Pupuhuhta

text: Pupuhuhta on asuinalue Kangasvuoren kaupunginosassa Jyväskylässä. Se kuuluu Huhtasuon suuralueeseen. Pupuhuhdasta Jyväskylän keskustaan on matkaa noin neljä kilometriä.


title: Pupuhuhta

text: Pupuhuhdassa on keilahalli, pub-ravintola Fun Pub, perhepuisto, pizzeria, ala-aste, päiväkoti sekä vanhusten hoitokoti. Alueelta löytyy kerrostaloja ja muutamia rivitaloja. Pupuhuhdan kerrostalot rakennettiin pääosin 1970-luvun aikana, joista suurin osa on sittemmin saneerattu. Osa alueella sijainneista Jyväskylän kaupungin vuokra-asunnoista on myyty yksityisille yhtiöille 2010-luvun aikana.


title: Pupuhuhta

text: Väestöltään Pupuhuhta on yksi monikulttuurisimmista alueista Jyväskylässä. Alueen väkiluku on noin 2 200.


title: Pupuhuhta

text: 1960- ja 1970-lukujen muuttoliikkeen aikana oli nopea tarve saada lisää asuntoja, minkä vuoksi Pupuhuhdan asuinalue rakennettiin kiireellä monen muun lähiön tavoin. Alueen rakennuskannasta suurin osa on valmistunut vuosien 1974–1979 aikana.Pupuhuhtaan valmistui ala-aste vuonna 1982. Koulun tiloissa alkoi myös päiväkotitoiminta vuonna 1996. Pupuhuhdan koulu joutui lakkautusuhan alle syksyllä 2013, mutta sitä ei vielä lakkautettu. Pupuhuhdan koulukeskuksen toiminta kuitenkin tulee siirtymään vuonna 2019 valmistuvan Kangasvuoren päiväkoti-koulun tiloihin.


title: Pupuhuhta

text: Pupuhuhdassa toimi Siwa, joka lopetti toimintansa helmikuussa 2017. Nykyisin Pupuhuhdan lähimmät kaupat ovat Huhtasuolla sijaitsevat K-Market ja Sale.


title: Pupuhuhta

text: Lähes koko muun Huhtasuon suuralueen tavoin Pupuhuhta on pitkään kärsinyt huonosta maineesta, ja saanut negatiivista huomiota mediassa; esimerkiksi vuonna 2013 Iltalehti listasi Pupuhuhdan Suomen ”väkivaltaisimpien lähiöiden” joukkoon. Pupuhuhdassa on ilmennyt myös paljon työttömyyttä; vuonna 2015 alueen työttömyysasteeksi mitattiin noin 30 %, mutta esimerkiksi vuonna 1995 Pupuhuhdan työttömyysaste oli 40 %, joten se on kuitenkin laskenut roimasti. Lisäksi Pupuhuhdan rakentamista korkean ja eristävän mäen päälle on pidetty epäonnistuneena ja huonosti suunniteltuna päätöksenä, joka on lisännyt asukkaiden epäviihtyisyyttä.


title: Pupuhuhta

text: Aluetta ja sen asukkaiden hyvinvointia onkin pyritty kehittämään erilaisilla hankkeilla. Monien paikallisten sekä poliisin mukaan Huhtasuon suuralueen paha maine on kuitenkin liioiteltu, ja alue on rauhoittunut vuosien aikana.


title: Tr (Unix)

text: tr on Unix-ohjelma merkkien muuntamiseen oletustulostusvirrasta.


title: Tr (Unix)

text: echo 'wikipedia!' | tr 'a-z' 'A-Z'


title: Tr (Unix)

text:
Tulostaa:
WIKIPEDIA!


title: William Lundström

text: Ernst William Lundström (22. helmikuuta 1880 Helsinki – 17. heinäkuuta 1915 Helsinki) oli suomalainen kirjaltaja ja kansanedustaja. Lundström toimi eduskunnassa SDP:n ryhmässä vuosina 1908–1914.


title: William Lundström

text: Hän oli muurari Henrik Lundströmin ja Eva Lovisa Lindroosin poika. Hän kävi kansakoulun ja pääsi kirjapainoon töihin. Lundström työskenteli Helsingin eri painoissa, mutta sortovuosien aikana joutui työskentelemään muissakin töissä, muun muassa neljä vuotta muurarina.


title: William Lundström

text: Lundströmin puoluetehtävät alkoivat SDP:n Uudenmaan läänin vaalipiirin puhujana. Social-Demokraten -lehden vastaavana toimittajana hän toimi 1907–1908. Lundström oli puolueneuvoston ja Uudenmaan sos.dem. piiritoimikunnan jäsen. Lisäksi hän oli Suomen ruotsalaisen työväenliiton puheenjohtaja.


title: RBS

text: RBS tarkoittaa muun muassa seuraavaa:


title: National Westminster Bank

text: National Westminster Bank Plc on brittiläinen pankki, joka on kuulunut Royal Bank of Scotland Groupiin vuodesta 2000. Pankki harjoittaa vähittäispankkitoimintaa nimellä NatWest. NatWestillä on laaja konttoriverkosto Englannissa ja Walesissa.


title: National Westminster Bank

text: National Westminster Bank aloitti toimintansa vuoden 1970 alussa, kun vuonna 1968 sovittu fuusio National Provincial Bankin (perustettu 1833) ja Westminster Bankin (perustettu 1836) välillä toteutui.


title: National Westminster Bank

text: Royal Bank of Scotland Groupiin NatWest sulautui vuonna 2000 vuonna 1999 alkaneen Bank of Scotlandin ja Royal Bank of Scotlandin välisen tarjouskilpailun seurauksena.


title: Ruoppaus

text: Ruoppaus tarkoittaa vesistön pohjan kaivamista veden syvyyden lisäämiseksi. Jos ranta on liian matala uimiseen tai veneilyyn, se voidaan kunnostaa ruoppaamalla. Ruoppaus pitää suunnitella huolellisesti. Ruoppauksesta voi myös aiheutua arvaamatonta vahinkoa: veden samenemista, ravinteiden vapautumista pohjasedimentistä veteen ja kalojen kutualueiden tuhoutumista.


title: Ruoppaus

text: Normaalisti vesistön pohjaan kertyy materiaalia sedimentoitumalla, joten väyliä ruopataan aika ajoin saman syvyyden ylläpitämiseksi. Ruoppausta voidaan käyttää myös ravinteiden vähentämiseksi tai uimarannalla pohjan pitämiseksi miellyttävämpänä, jolloin esimerkiksi mutapohja korvataan hiekalla.


title: Ruoppaus

text: Yleisimpiä ruoppausmenetelmiä ovat ruoppaaminen kaivinkoneella rannalta tai ponttonista käsin, proomuun sijoitetulla kaivinkoneen tapaisella laitteistolla tai imuruoppauksella.


title: Lord of the Rings Roleplaying Game

text: Lord of the Rings Roleplaying Game on Decipherin vuonna 2002 tekemä roolipeli, joka sijoittuu J. R. R. Tolkienin luomaan Keskimaahan. Vuonna 2003 peli voitti Origins Award -pelipalkinnon vuoden 2002 parhaasta roolipelistä.


title: Aleksei Mordašov

text: Aleksei Aleksandrovitš Mordašov (, s. 26. syyskuuta 1965 Tšerepovets, Neuvostoliitto) on venäläinen oligarkki. Hän omistaa merkittävän osuuden Venäjän toiseksi suurimmasta teräsyrityksestä Severstalista.


title: Aleksei Mordašov

text: Mordašov on koulutukseltaan kandidaatti valmistuen Leningradin insinööri-ekonomisesta instituutista (). Liike-elämän aikakauslehti Forbes listasi maaliskuussa 2007 hänet maailman 64. rikkaimmaksi henkilöksi. Mordašov on naimisissa ja hänellä kolme lasta.


title: Aleksei Mordašov

text: Aleksei Mordašov aloitti talousopinnot 1980-luvun puolivälissä Leningradissa. Opintojen jälkeen hän pääsi talousjohtajaksi terästehtaaseen. Ikääntynyt pääjohtaja neuvoi Mordašovia ostamaan suurimman osan terästehtaan osakkeista, ”ettei se päätyisi ulkopuolisten käsiin”.


title: Aleksei Mordašov

text: Severstalin pääjohtajaksi päästyään Aleksei Mordašov ryhtyi rakentamaan konsernia. Hän osti autonvalmistajia, hiiliyhtiöitä, satamia ja kuljetusyrityksiä. Vuonna 2004 ostettiin konkurssikypsä Rouge Industries -metalliyritys ja seuraavana vuonna ostoslistalle tuli 70 prosentin osuus italialaisesta terästuottajasta Lucchinistä. Mordašov osti siivun venäläisestä televisiokanavasta Ren TV:stä. Kanavan uutisankkuri sai lähtöpassit hänen kritisoituaan Venäjän johtoa.


title: Ai no wakakusa monogatari

text: Ai no wakakusa monogatari () on yhdysvaltalaisen kirjailijan Louisa May Alcottin "Pikku naisia" -kirjaan perustuva japanilainen animaatiosarja vuodelta 1987. Sarjan on tuottanut Nippon Animation.


title: Ai no wakakusa monogatari

text: Sarja on tuotettu monelle eri kielelle ja se on tekstitetty ainakin saksaksi, hollanniksi, ranskaksi, japaniksi, englanniksi, italiaksi, espanjaksi, arabiaksi ja hepreaksi.


title: Ai no wakakusa monogatari

text: Meg, Jo, Beth ja Amy March asuvat äitinsä kanssa Yhdysvalloissa. Yhdysvalloissa on parhaillaan käynnissä sisällissota, ja perheen lääkäri-isä on mukana taisteluissa. Kotona hänen tyttärensä rukoilevat isän säilyvän hengissä ja sodan lakkaavan.


title: Golden Sun 2: The Lost Age

text: Golden Sun 2: The Lost Age on Camelot Software Planningin kehittämä ja Nintendon julkaisema roolipeli. Peli on julkaistu Game Boy Advancelle vuonna Japanissa. Yhdysvalloissa ja Euroopassa peli on julkaistu vuonna .


title: Golden Sun 2: The Lost Age

text: Peli on jatko-osa "Golden Sun" -pelille.


title: Golden Sun 2: The Lost Age

text: Pelin alussa seurataan Felix-, Jenna- ja Kraden-hahmoja Venuksen majakassa, joka oli Golden Sunin etappi. Felix käyttää mielen energiaa, psynergyä, ja siirtää kiven napin päälle. Napin avulla voimakenttä katoaa, jotta Jenna ja Kraden pääsevät sisään. Tämän jälkeen Felix poistuu paikalta, ja Jenna miettii, olisiko hänen pitänyt estää veljeään lähtemästä. Juuri ennen kuin Jenna ja Kraden poistuvat, salaperäinen Alex-niminen henkilö ilmaantuu paikalle.


title: Golden Sun 2: The Lost Age

text: Kun peli etenee, Felix, Jenna ja Kraden tapaavat uusia ihmisiä ja taistelevat ennennäkemättömien vihollisten kanssa.


title: Golden Sun 2: The Lost Age

text: "Golden Sun 2: The Lost Age"-pelissä on samanlainen pelimekaniikka kuin Golden Sun-pelissäkin. Pelaajat keräävät kokemuspisteitä (Experience eli EXP) vihollisilta ja nousevat niiden avulla paremmalle tasolle. Pelin maailma muistuttaa muun muassa The Legend of Zelda -pelisarjaa ystävällisine kyläläisineen, mutta pelin taistelumekanismi on Final Fantasy -sarjan vuoropohjaista taistelua, jossa omalla vuorollaan voi joko hyökätä, puolustaa tai käyttää esinettä.


title: Golden Sun 2: The Lost Age

text: Pelissä voi myös käyttää henkiolentoja, Djinnejä, joilla on erilaisia ominaisuuksia.


title: Golden Sun 2: The Lost Age

text: Pelissä on laaja pelimaailma, josta suurin osa pelimaailmasta on vettä, ja seassa on paljon saaria ympäröimässä ensimmäisen Golden Sunin pelialuetta. Tämä osa on kuitenkin estetty alue, joten sinne ei pääse.


title: Golden Sun 2: The Lost Age

text: Pelissä on kolme erilaista pelitilaa, joissa pystyy pelaamaan:Djinnit ovat henkiolentoja, joita pelaajat kohtaavat silloin tällöin ja saavat vapaaseen käyttöön. Niitä on neljässä eri ryhmässä, jotka ovat Venus, Mercury, Mars ja Jupiter, ja jokaisella ryhmällä on omat, erilaiset Djinninsä. Ne ovat yleensä piilotettuina erilaisiin luolastoihin tai saariin. Djinnejä käytetään taisteluissa ja ne ovat tärkeitä hahmon kehityksen kannalta.


title: Golden Sun 2: The Lost Age

text: Aina, kun uusi Djinn löytyy, pelaajan täytyy valita, kenelle hahmoista Djinn asetetaan. Djinniä kontrolloivaa sankaria voi vaihtaa, ja se on yleensä kannattavaa, sillä erilaiset yhdistelmät muuttavat hahmon taitoja ja ominaisuuksia.


title: Golden Sun 2: The Lost Age

text: Djinneillä on kolme erilaista tilaa:


title: Alex Zülle

text: Alex Zülle (s. 5. heinäkuuta 1968 Wil) on sveitsiläinen entinen maantiepyöräilijä. Hän voitti Espanjan ympäriajon vuosina 1996 ja 1997 sekä maantieaika-ajon maailmanmestaruuden 1996.


title: Bad Azz

text: Bad Azz (s. Hawaiian Gardens, Kalifornia Yhdysvallat) on yhdysvaltalainen rap-artisti ja "Tha Dogg Pound Gangsta Cripsin" jäsen. Vaikka Bad Azz ei ole tunnettu maailmanlaajuisesti, kotikaupungissaan Long Beachillä hän on suosittu, ja paikalliset radioasemat esittävät hänen kappaleitaan. Bad Azzin koulunkäynti jäi kesken käytösongelmien vuoksi. Koulun jälkeen hän myi huumeita ja tutustui Snoop Doggiin joka esitteli hänet muille Dogg Poundin jäsenille.


title: Ordre des Arts et des Lettres

text: Ordre des Arts et des Lettres () on Ranskan kunniamerkki, jonka perusti 2. toukokuuta 1957 Ranskan kulttuuriministeri André Malraux ja vahvisti osaksi kunniamerkkiä "Ordre National du Mérite" presidentti Charles de Gaulle vuonna 1963. Se on tunnustus merkittävistä taiteen ja kirjallisuuden saavutuksista tai näiden alojen tunnetuksi tekemisestä.


title: Ordre des Arts et des Lettres

text: Ranskan valtion ohjeiden mukaan Ranskan kansalaisten on oltava sen saadakseen vähintään 30-vuotiaita, kunnioitettava Ranskan lakia, ja heidän edellytetään ”merkittävästi edistäneen Ranskan kulttuuriperinnön kartuttamista”.


title: Ordre des Arts et des Lettres

text: Kunniamerkki myönnetään muillekin kuin Ranskan kansalaisille. Sen ovat saaneet monet ulkomaiset kuuluisuudet. Ulkomaalaisille ei ole asetettu ikäehtoa.


title: Ordre des Arts et des Lettres

text: Ritarikunnassa on kolme astetta:


title: Daniel Quillen

text: Daniel Grey ”Dan” Quillen (27. kesäkuuta 1940 – 30. huhtikuuta 2011) oli yhdysvaltalainen Fieldsin mitalilla palkittu matemaatikko.


title: Daniel Quillen

text: Vuosina 1984–2006 hän toimi matematiikan professorina Oxfordin yliopiston Magdalen Collegessa Englannissa.


title: Daniel Quillen

text: Quillen sairasti viimeiset vuotensa Alzheimerin tautia ja kuoli 70-vuotiaana huhtikuussa 2011.


title: Kalypso

text: Kalypso () on kreikkalaiseen mytologiaan kuuluva nymfi, Atlaksen tytär, joka asui Ogygian saarella.


title: Kalypso

text: Kalypso vangitsi Odysseuksen saarelleen ja piti tätä siellä seitsemän vuotta. Lopulta Athene pyysi Zeusta vapauttamaan Odysseuksen piinastaan, jotta tämä pääsisi palaamaan kotiinsa. Zeus lähetti Hermeen, jumalten sanansaattajan, kertomaan Kalypsolle, että tämän tulisi vapauttaa Odysseus. Koska Zeus oli ylijumala, ei Kalypso saattanut vastustaa Zeuksen tahtoa, vaikka olisi halunnut. Lopulta Odysseus palasi kotisaarelleen Ithakaan vaimonsa Penelopen luo. Odysseus torjui Kalypson tarjouksen kuolemattomuudesta, jos hän vain jäisi tämän luo. Joidenkin tarinoiden mukaan Kalypso kuoli suruun.


title: Kannuksen rautatieasema

text: Kannuksen rautatieasema () on rautatieliikennepaikka Suomen rataverkolla rataosalla Seinäjoki–Oulu. Asema sijaitsee sijaitsee Kannuksen keskustassa.


title: Kannuksen rautatieasema

text: Kannuksen ratapihalla on kaksi raidetta, joista raide yksi on laituriraide ja toinen ohittavan liikenteen käytössä. Ennen asemalta löytyi myös välilaituri, joka hävitettiin asemaremontin yhteydessä vuonna 2016. Kannuksen asemalla oli lipunmyyntiä vuoteen 2008. Sen jälkeen asemalle tuli lippuautomaatti, joka kuitenkin vietiin pois perusteena automaatin vähäinen käyttö. Liikenneohjaus hoidetaan kaukokäytöllä Oulusta käsin.


title: Kannuksen rautatieasema

text: Kannuksessa pysähtyy huomattava osa rataosalla liikennöitävistä henkilöjunista ottaen huomioon Kannuksen koon. Kannuksessa on enää jäljellä yksityisomistuksessa olevat veturitallit. Ennen oli myös kuormauslaituri ja tavaramakasiini, jotka kuitenkin purettiin vuoden 2016 asemaremontin yhteydessä.


title: Kannuksen rautatieasema

text: Näytelmäkirjailija Gustaf von Numers oli Kannuksen asemapäällikkönä 1907–1913.


title: Markku Söderström

text: Markku Söderström (s. 14. elokuuta 1948 Helsinki) on suomalainen näyttelijä. Söderström on tehnyt 39 vuoden työrupeaman Kuopion kaupunginteatterissa, josta jäi eläkkeelle vuonna 2011.


title: Markku Söderström

text: Söderströmin teatterirooleja ovat olleet esimerkiksi Robotti Ariel musikaalissa "Paluu kielletylle planeetalle" (1998), Kustaa III näytelmässä "Teräs ja kuninkaan miekka" (2000) sekä ”mittava ja mieleenpainuva homma” Willyn roolissa näytelmässä "Kauppamatkustajan kuolema" (2006).


title: Markku Söderström

text: Söderström levytti lapsena Tapio Rautavaaran sävellyksen ”Markun jouluaamu”. Lisäksi hän harrasti balettia. Lava- ja laulukokemusta poika oli hankkinut Linnanmäeltä Harry Bergströmin orkesterin säestyksellä, kun hänet valittiin Mikko Niskasen elokuvaan "Pojat" yli 700 hakijan joukosta. Hänen kaksoisveljensä Pertti putosi alkuvaiheessa ”ujouttaan” mutta Markku pääsi 13-vuotiaana Urkin rooliin.


title: Markku Söderström

text: "Poikien" jälkeen vuorossa oli television lapsiteatteri. Armeijan jälkeen seurasivat Ylioppilasteatteri ja Ryhmäteatteri. Teatterikouluun ”Södika” haki kahdesti pääsemättä. Myöhemmin hän kuuli teatterikoulun sisäänottajien arvelleen että ”tuo pärjää muutenkin”.


title: Markku Söderström

text: Kuopion kaupunginteatteriin Markku Söderström tuli vuonna 1972, alun perin hän oli hakenut Ouluun, josta hänen paperinsa olivat kulkeutuneet Kuopioon, jossa oli tarvetta miesnäyttelijälle.


title: Markku Söderström

text: Söderström on ollut kaupunginvaltuutettuna Vasemmistoliiton ja sen edeltäjän SKDL:n ryhmässä Kuopion kaupunginvaltuustossa vuodesta 1981.


title: Markku Söderström

text: Markku Söderströmin vaimo on työskennellyt teatterissa tarpeistonhoitajana. Heillä on aikuinen poika.


title: Rotterdamin suomalainen merimieskirkko

text: Rotterdamin suomalainen merimieskirkko () on Benelux-maiden Suomalaisen Merimieskirkon toimipiste ja Suomen Merimieskirkko ry:hyn kuuluva merimieskirkko Rotterdamissa, Alankomaissa. Merimieskirkossa toimivat myös kauppa, kahvila, kirjasto ja lehtisali sekä puutarhasta löytyvä sauna. Kirkon johtajana toimii Katri Oldendorff.


title: Rotterdamin suomalainen merimieskirkko

text: Rotterdamin suomalainen merimieskirkko täyttää 90 vuotta vuoden 2017 lopulla. 80-vuotisjuhlia vietettiin 3. helmikuuta 2007 .


title: Rotterdamin suomalainen merimieskirkko

text: Kirkko toimii pääasiassa vapaaehtoistoiminnan varassa, ja koska merimieskirkoilla ei ole oikeutta kerätä kirkollisveroa, se joutuu itse hankkimaan käyttövaransa. Oma varainhakinta koostuu pääasiassa lahjoituksista, avustuksista, myyjäisistä, yhteistyösopimuksista sekä kanttiinitoiminnasta.


title: Rotterdamin suomalainen merimieskirkko

text: Rotterdamin suomalainen merimieskirkko on Merimieskirkon toiminnan keskus Alankomaissa. Kirkko harjoittaa kaikille Alankomaissa asuville ja oleskeville tarkoitettua diakonista, sosiaalista ja kulttuurista palvelutyötä. Haagissa sijaitseva Suomen suurlähetystö ja Alankomaat-Suomi-yhdistys tekevät yhteistyötä kirkon kanssa.


title: Surinamen vaakuna

text: Surinamen vaakuna on Surinamen kansallistunnus lipun, moton ja kansallislaulun ohella. Se otettiin käyttöön 25. marraskuuta 1975 maan itsenäistyttyä. Vaakunan kummallakin puolella seisovat vaaleat intiaanit jousipyssyineen. Kilvessä on palmu ja Afrikasta purjehtiva laiva. Vaakunan keskellä on vihreä neljäkäs, jonka kärjet symboloivat tuulen neljää suuntaa. Sen keskellä on keltainen pentagrammi, jonka sakarat symboloivat viittä maanosaa, joista surinamelaiset ovat muuttaneet (Afrikka, Amerikka, Australia, Aasia ja Eurooppa). Vaakunan alalaidassa lukee maan latinankielinen motto "Justitia - Pietas - Fides", suomeksi Oikeus - Velvollisuus - Uskollisuus.


title: Nani

text: Luís Carlos Almeida da Cunha eli Nani (s. 17. marraskuuta 1986 Praia, Kap Verde) on portugalilainen jalkapalloilija. Hän on pelipaikaltaan laitahyökkääjä ja edustaa Portugalin Primeira Ligassa pelaavaa Sportingia. Tämän lisäksi hän kuuluu Portugalin jalkapallomaajoukkueeseen jossa hän on pelannut yli 100 ottelua.


title: Nani

text: Nani on syntynyt Praian kaupungissa Kap Verdessä, mutta jo nuorena hän muutti perheensä kanssa Portugaliin. Hän kasvoi Amadorassa, jossa asui myös hänen lapsuudenystävänsä Manuel Fernandes. Heillä oli tapanaan pelata jalkapalloa yhdessä.


title: Nani

text: Nani aloitti uransa pelaamalla Real de Massamán juniorijoukkueessa yhdessä Ricardo Vaz Tên kanssa. Vuonna 2003 hän siirtyi lissabonilaisseura Sportingin junioriakatemiaan.


title: Nani

text: Sportingin edustusjoukkueessa Nani teki ensiesiintymisensä vuonna 2005. Ensimmäisellä kaudellaan 2005–2006 hän pelasi 29 ottelua, joissa syntyi neljä maalia. Seuraava kausi meni lähes samoilla lukemilla, 29 ottelua ja viisi maalia. Euroopan kentillä hän pelasi kuusi ottelua tehden niissä yhden maalin.


title: Nani

text: Kesällä 2007 Nani siirtyi englantilaisseura Manchester Unitediin. Siirtosummaa ei ole koskaan vahvistettu, mutta sen arvioitiin olevan noin 14–17 miljoonaa puntaa, joista 5 prosenttia oli maksettu Real de Massamálle. Nani läpäisi lääkärintarkastuksen 6. kesäkuuta 2007 ja solmi kuukausi myöhemmin viisivuotisen sopimuksen manchesterilaisseuran kanssa. Joukkueessa pelasi jo ennestään Nanille tuttu maanmies Cristiano Ronaldo.


title: Nani

text: Nani onnistui maalinteossa heti ensimmäisessä ottelussaan harjoituskauden ottelussa kiinalaista Shenzheniä vastaan. Hän teki maalin myös seuraavassa ottelussa Guangzhouta vastaan.


title: Nani

text:
5. elokuuta 2007 Nani teki virallisen ensiesiintymisensä Manchester Unitedissa, kun se kohtasi Community Shield-ottelussa Chelsean. Varsinainen peliaika päättyi 1–1 ja ottelu eteni aina rangaistuslaukauskilpailuun saakka, jonka Manchester United vei nimiinsä 3–0. Samalla Nani saavutti jo ensimmäisen pokaalinsa Englannissa.
Nani pelasi ensimmäisen ottelunsa Valioliigassa 12. elokuuta 2007 Readingiä vastaan, kun hänet vaihdettiin kentälle loukkaantuneen Wayne Rooneyn tilalle. 26. elokuuta 2007 teki ensimmäisen maalinsa Valioliigassa, kun laukoi voittomaalin 69. minuutilla ottelussa Tottenham Hotspuria vastaan. Hän onnistui maalinteossa niin ikään Middlesbroughia, kun Manchester United voitti ottelun selvin numeroin 4–1. Hän palasi syyskuussa kohtaamaan vanhan seuransa Sportingin Mestarien liigan ottelussa. Ottelu päättyi Manchester Unitedin 1–0 voittoon, kun toinen Sporting-kasvatti Cristiano Ronaldo nousi parrasvaloihin tehdessään ottelun ainokaisen.
16. helmikuuta 2008 Nani valittiin ottelun parhaaksi pelaajaksi, kun Manchester United voitti FA Cupin neljännellä kierroksella Arsenalin numeroin 4–0. Nani teki itse yhden maalin ja syötti kaksi. 23. maaliskuuta 2008 ottelu Liverpoolia vastaan päättyi Manchester Unitedin 3–0 voittoon, jossa Nani alusti toisen maalin ja teki itse kolmannen. 3. toukokuuta 2008 Nani ajettiin kentältä ulos punaisella kortilla ensimmäistä kertaa United-urallaan, kun hän puski päällään West Ham -puolustaja Lucas Neilliä.


title: Nani

text: 21. toukokuuta 2008 Mestarien liigan loppuottelussa Nani vaihdettiin kentälle Wayne Rooneyn tilalle. Ottelu päättyi varsinaisen peliajan jälkeen numeroihin 1–1 ja eteni rangaistuslaukauskilpailuun, jonka Manchester United voitti lopulta 6–5. Nani onnistui omassa rangaistuspotkussaan.


title: Nani

text: Kaudella 2008–2009 Nani teki ensimmäisen maalinsa 23. syyskuuta 2008 liigacupin ottelussa Middlesbroughia vastaan. 18. lokakuuta 2008 Nani laukoi maalin Wayne Rooneyn syötöstä ottelussa West Bromwichia vastaan, jonka Manchester United voitti lopulta selvin numeroin 4–0. 20. tammikuuta 2009 hän laukoi avausmaalin Derby Countya vastaan toisessa osaottelussa liigacupin välieräottelussa, jonka Manchester United vei nimiinsä numeroin 4–2.


title: Nani

text: Cristiano Ronaldon siirryttyä Real Madridiin kesällä 2009, Nanin odotettiin ottavan enemmän vastuuta varsinkin vapaapotkujen antajana. Kauden 2009–2010 ensimmäinen maali syntyi vapaapotkusta ottelussa Wigania vastaan. Monien huonojen esitysten jälkeen useimmat huhut veivät häntä jo pois manchesterilaisjoukkueesta. Puheista ja huhuista huolimatta hän onnistui nostamaan tasoaan ja käyttämään tilaisuutensa, muun muassa syöttämällä maalin 4–0-voittoon päättyneessä ottelussa Hull Cityä vastaan. Nani jatkoi hyviä esityksiään liigacupin välieräottelussa paikallisvastustaja Manchester Cityä vastaan. 31. tammikuuta 2010 hän teki ottelun ensimmäisen maalin ja alusti Wayne Rooneyn 100. valioliigamaalin lopulta 3–1-numeroihin päättyneessä voitossa Arsenalia vastaan.


title: Nani

text: Portugalin maajoukkueessa Nani teki ensiesiintymisensä 1. syyskuuta 2006 ystävyysottelussa Tanskaa vastaan. Hän onnistui samaisessa ottelussa myös maalinteossa, joka päättyi lopulta Portugalin 4–2-voittoon


title: Nani

text: Nani kuului lähes poikkeuksetta maajoukkueensa kokoonpanoon vuoden 2008 EM-karsintaotteluissa. 2. kesäkuuta 2007 hän onnistui maalinteossa vierasottelussa Belgiaa vastaan, jonka Portugalin voitti 2–1. 6. helmikuuta 2008 käydyssä ystävyysottelussa Italiaa vastaan Nani alusti joukkuetoverinsa Ricardo Quaresman maalin. Kauden 2007–2008 hyvät otteet Manchester Unitedissa toivat hänelle paikan Luiz Felipe Scolarin 23-henkisessä kokoonpanossa vuoden 2008 EM-kilpailuihin, yhdessä seuratoverinsa Cristiano Ronaldon kanssa. Portugali eteni EM-kilpailuissa puolivälieriin, joissa se hävisi Saksalle numeroin 3–2. Nani syötti ottelussa Hélder Postigan osuman.


title: Nani

text: Nani oli tärkeä pelaaja maajoukkueessa, kun Portugali selvitti tiensä vuoden 2010 MM-kilpailuihin. Hänet valittiin parhaaksi pelaajaksi tärkeässä ottelussa Maltaa vastaan, jossa Nani aloitti maalinteon 13. minuutilla. Myöhemmin hän pohjusti vielä maajoukkuetoverinsa Miguel Veloson osuman. Tällä voitolla Portugali selvisi kaksiosaiseen pudotuspelipariin, jossa vastaan asettui Bosnia ja Hertsegovina. Ensimmäisessä osaottelussa hän syötti Bruno Alvesin 1–0-osuman, joka oli samalla myös ottelun lopputulos. Toisessa osaottelussa hän antoi syötön Raul Meirelesille, joka onnistui upottamaan pallon verkkoon. Lopulta Portugali eteni jatkoon yhteistuloksella 2–0.


title: Nani

text: Nani valittiin mukaan Portugalin vuoden 2010 MM-kilpailujoukkueeseen, mutta muutama päivä ennen kilpailujen alkua hän joutui jäämään joukkueesta pois solisluuvamman vuoksi. Hänen korvaajakseen joukkueeseen valittiin Rúben Amorim.


title: Misery Inc.

text: Misery Inc. oli suomalainen metalliyhtye, joka perustettiin Myrskylässä vuonna 2001. Yhtyeen viimeinen levy-yhtiö oli Johanna Kustannus. Ensimmäinen albumi, " Yesterday's Grave" julkaistiin saksalaisen ZYX Music -levy-yhtiön kautta ja toinen albumi, "Random End", suomalaisen Firebox Recordsin kautta. Misery Inc. on lämmitellyt mm. Arch Enemyä ja Killswitch Engagea. Syyskuun 16. vuonna 2008 Misery Inc. ilmoitti lopettavansa. Lopettamisen syyksi ilmoitettiin jatkuvat kokoonpanon muutokset.


title: Canon PowerShot S50

text:
Canon PowerShot S50 on Canonin Powershot-tuoteperheen vuonna 2003 julkaistu digitaalikamera.
Siinä on viiden megapikselin CCD-kenno, 3-kertainen optinen ja 4-kertainen digitaalizoom sekä yhdeksän pisteen AiAF-tarkennus. Kamera painaa ilman akkua ja muistikorttia noin 260 grammaa. Se toimii NB-2L-akulla.


title: Cray

text: Cray Inc on yhdysvaltalainen yhtiö, joka on erikoistunut supertietokoneiden suunnitteluun ja valmistukseen.


title: Cray

text: Cray valmistaa sekä "sarjavalmisteisia" koneita että erityisesti käyttäjälleen rakennettuja koneita. Nykyään useimmat superkoneet jäävät ainutlaatuisiksi.


title: Cray

text: Seymour Cray perusti Cray Research, Inc. -yhtiön 1972. Cray irrotti Colorado Springsin laboratorion omaksi Cray Computer Corporation -yhtiökseen vuonna 1989, mutta se päätyi konkurssiin 1995. SGI osti Cray Researchin 1996. Nykyinen Cray Inc. muodostui vuonna 2000, kun Tera Computer Company osti Cray Research Inc.:n SGI:lta ja otti sen nimen.


title: Cray

text: Suomessa CSC – Tieteen tietotekniikan keskuksella on Cray XC40 "Sisu" supertietokone.


title: The Good Shepherd

text: The Good Shepherd on Impious Havocin vuonna 2006 julkaisema 7" tuumainen EP. Levymerkkinä on Ragingblood Records (RB Records). The Good Shepherd albumin painos on rajattu 500 kappaleeseen. Albumin on tuottanut Impious Havoc.


title: Ryydimaa

text: Ryydimaa on Bat & Ryydin vuonna 1998 julkaistu studioalbumi. Levyllä oli uusien kappaleiden lisäksi välispiikkejä, joissa imitoitiin julkisuuden henkilöitä sekä kaksi vanhaa kappaletta edellisiltä albumeilta. Levystä ei tullut yhtä suosittu kuin duon aiemmat albumit.


title: Ryydimaa

text: Poptori julkaisi vuonna 2003 kokoelmalevyn "Ryydimpää tavaraa", jossa on lähes sama sisältö kuin Ryydimaa-albumilla, mutta se ei sisällä Ryydimaa-albumilla olevia "Ykän kone" sekä "Ehtaa tavaraa" -kappaleita.


title: Master of the Rings

text: Master of the Rings on power metal -yhtye Helloweenin kuudes studioalbumi. Levy on ensimmäinen uuden vokalistin, Andi Deriksen (ex-Pink Cream 69) ja rumpali Uli Kuschin (ex-Gamma Ray) kanssa. Yhtyeen edellinen albumi Chameleon oli enemmän pop-vaikutteisempaa kuin perinteistä Helloweenia. 1994 oli yhtyeen ns. "uudelleensyntymä". Uudella kokoonpanolla julkaistiin pian raju paluulevy Master of the Rings. Deris sai yhtyeen suosion takaisin ja sävelsi monia huippukappaleita Michael Weikathin kanssa. Karismaattinen Deris pelasti yhtyeen uransa suurimmasta aallonpohjasta.


title: Master of the Rings

text:
Weikath osallistuu levyllä jokaiseen kappaleeseen lukuun ottamatta kappaleita "Why", "Mr. Ego (Take Me Down)", "Take Me Home" ja "Still We Go". Suurimmaksi osaksi hän teki kappaleita laulaja Andi Deriksen kanssa. Kappale ""Perfect Gentleman"" oli erittäin suuri radiohitti, ja ""Where The Rain Grows"" kappaleesta tuli lopulta Helloweenin suosituimpia. Kaikkien aikojen suosituimmaksi Helloween albumiksi "The Time of the Oath"in ohella pidettyä "Master of the Rings"iä on sanottu myös kaikkien aikojen parhaaksi power metal albumiksi, ja Metal Hammerin "Paras metallialbumi" ("The Greatest Metal Album") äänestyksessä levy sijoittui ensimmäiselle sijalle. Kolmanneksi tuli yhtyeen aiempi levy Keeper of the Seven Keys Part II (1988). Kaikki Helloweenin studiolevyt lukuun ottamatta Chameleonia saivat ääniä.
Ensimmäistä levyään Helloweenin rivistössä tekevä laulaja Andi Deris takoi levylle hittejä niin paljon kuin ehti. Yhteistyö Weikathin kanssa on lähes uskomatonta etenkin kappaleissa ""Where The Rain Grows"" ja ""Perfect Gentleman"". Miehen karismaattinen olemus sai yhtyeelle jopa naisfaneja. Michael Kiske erotettiin yhtyeestä, ja Deris korvasi tämän. Weikath kertoo tämän olevan eräs yhtyeen uran järkevimpiä ratkaisuja. Deris teki myös hienoja kappaleita yksin, esimerkkinä Expanded Version kappale ""Can't Fight You Desire"". Hän on myös erittäin suuri Kiss-fani, ja tällä perusteella halusi yhtyeen kappaleen ""I Stole Your Love"" vähintään bonusversioon.
Lisäksi Japanissa julkaistiin single myös "Sole Survivor"- kappaleesta.


title: Vladimir Jevtušenkov

text: Vladimir Petrovitš Jevtušenkov (, s. 25. syyskuuta 1948 Smolenskin alue, Neuvostoliitto) on venäläinen oligarkki. Hän omistaa suurimman osan holding-yhtiöstä AFK Sistema (). Yhtiöllä on omistusta 200 yrityksen verran aina mikrosiruista lelukauppoihin.


title: Vladimir Jevtušenkov

text: Jevtušenkov on koulutukseltaan kemian maisteri ja kauppatieteiden tohtori. Liike-elämän aikakauslehti Forbes listasi maaliskuussa 2007 hänet maailman 71. rikkaimmaksi henkilöksi. Jevtušenkov on naimisissa ja hänellä kaksi lasta. Vaimon sisko on naimisissa Moskovan pormestarin Juri Lužkovin kanssa.


title: Vladimir Jevtušenkov

text: Vladimir Jevtušenkov aloitti uransa muovi-insinöörinä. Hän johti moskovalaista tiede- ja teknologiakomiteaa, josta vuonna 1993 muodostettiin kaupallinen yritys. Jevtušenkov teki suhteidensa avulla tuotteliaita kauppoja julkisen hallinnon kanssa.


title: Vladimir Jevtušenkov

text: Holding-yhtiö AFK Sistema on listattu Lontoon pörssiin. Sen arvokkain omistus on puhelinoperaattori MTS, joka on alallaan Venäjän suurin ja listattu New Yorkin pörssiin.


title: Robert John Bardo

text: Robert John Bardo (s. 2. tammikuuta 1970) on yhdysvaltalainen mies, joka murhasi näyttelijä Rebecca Schaefferin tämän kotona 18. heinäkuuta 1989. Bardo oli vainonnut Schaefferia jo useamman vuoden ennen murhaa.


title: Robert John Bardo

text: Bardo oli aikaisemmin vainonnut Samantha Smithiä, Debbie Gibsonia, Madonnaa, Dyan Cannonia ja Tiffanyä, kunnes hän vuonna 1986 otti kohteekseen Rebecca Schaefferin. Bardo yritti muun muassa kaksi kertaa päästä Schaefferin tähdittämän tv-sarjan "My Sister Samin" kuvauspaikalle siinä onnistumatta.


title: Robert John Bardo

text: Bardo päätti murhata Schaefferin nähtyään elokuvan "Kohtauksia luokkataistelusta Beverly Hillsissä" ("Scenes from the Class Struggle in Beverly Hills"). Elokuvassa Schaefferin esittämä roolihahmo harrastaa seksiä pojan kanssa, ja tästä henkisesti häiriintynyt Bardo ei pitänyt.


title: Robert John Bardo

text: Bardo maksoi 250 dollaria yksityisetsivälle, jotta tämä selvittäisi hänelle Schaefferin kotiosoitteen, mikä oli laillista tuohon aikaan. Bardo meni pistoolin kanssa Schaefferin kotiovelle Los Angelesissa 18. heinäkuuta 1989 ja soitti ovikelloa. Bardo pyysi nimikirjoitusta ja sen saatuaan poistui paikalta. Hän palasi myöhemmin takaisin ja soitti uudestaan ovikelloa. Kun Schaeffer avasi oven, Bardo ampui häntä lähietäisyydeltä sydämeen. Bardo pakeni paikalta, mutta hänet saatiin kiinni seuraavana päivänä moottoritieltä kun hän yritti jättäytyä auton alle.


title: Robert John Bardo

text: Bardo tuomittiin elinikäiseen vankeusrangaistukseen ilman mahdollisuutta ehdonalaiseen vapauteen.


title: Robert John Bardo

text: Tapauksen johdosta Kaliforniassa säädettiin laki, jonka mukaan paikallinen ajoneuvohallintokeskus "Department of Motor Vehicles" ei saa luovuttaa ihmisten kotiosoitteita.


title: Robert John Bardo

text: Bardo joutui väkivaltaisen hyökkäyksen kohteeksi Kalifornian Mule Creek State Prisonissa 27. heinäkuuta 2007. Eräs vanki puukotti Bardoa yksitoista kertaa tämän ollessa matkalla aamiaiselle. Puukottaja oli viranomaisten mukaan tuomittu toisen asteen murhasta elinkautiseen vankeuteen, josta olisi mahdollista anoa ehdonalaiseen pääsyä 82 vuoden jälkeen.


title: Suunnittelu- ja konsulttitoimistojen liitto

text: Suunnittelu- ja konsultointiyritykset SKOL ry on suunnitteluyritysten edunvalvontajärjestö.


text: SKOLin jäseninä on insinööri- ja arkkitehtitoimistoja yhdyskuntatekniikan, talonrakennuksen ja teollisuuden alalta. Jäsenyritysten työntekijämäärä on noin 17 000 henkeä.


title: Rantakanankaali

text: Rantakanankaali ("Barbarea stricta") on kaksi- tai monivuotinen, keltakukkainen ristikukkaiskasvi.


title: Rantakanankaali

text: Rantakanankaali voi kasvaa jopa 80 senttimetriä korkeaksi. Rantakanankaalin tunnistaa parhaiten lituhedelmistä, jotka ovat pitkulaisia. Keltaisissa kukissa on neljä terälehteä ja neljä lähes yhtä pitkää verholehteä. Lehdet muistuttavat retiisin lehtiä. Rantakanankaali muistuttaa peltokanankaalia ("Barbarea vulgaris").


title: Rantakanankaali

text: Rantakanankaalia esiintyy Keski-, Pohjois- ja Itä-Euroopassa sekä Siperiassa Baikaljärvelle asti. Esiintymisalueensa länsireunalla se on harvinainen ilmastoltaan mereisimmillä alueilla Norjassa ja Britteinsaarilla. Etelä-Euroopassa on vain pienialaisia esiintymiä Balkanin vuoristoissa ja Kaukasuksella. Suomessa rantakanankaali kasvaa koko maassa, Kainuussa ja Lapissa kuitenkin melko harvinaisena.


title: Rantakanankaali

text: Rantakanankaalia kasvaa tyypillisesti rannoilla ja ojanvarsilla.


title: Mun levy!

text: Mun levy! on rap-artisti Petri Nygårdin debyyttialbumi vuodelta 2000.


title: Mun levy!

text: Albumilta löytyvät muun muassa Nygårdin tunnetuimmat kappaleet ""Vitun Suomirokki"", ""Rääväsuu"" ja ""Kanava Nolla (Antakaa Mun Olla)"".


title: Mun levy!

text: Levy on myynyt yli 25 500 kappaletta. Levy pysyi vuonna 2000 Suomen virallisella listalla 11 viikkoa, parhain sijoitus oli ensimmäinen sija viikoilla 33–34.


title: Petri presidentixi

text: Petri presidentixi on rap-artisti Petri Nygårdin toinen studioalbumi, joka julkaistiin 11. toukokuuta 2001. Open Recordsin julkaisema albumi ei saanut samanlaista suosiota kuin debyytti "Mun levy!" (2000). Levy pysyi Suomen virallisella listalla kolme viikkoa, joista kaksi ensimmäistä sijalla 20.


title: Rebecca Schaeffer

text: Rebecca Lucile Schaeffer (6. marraskuuta 1967 – 18. heinäkuuta 1989) oli yhdysvaltalainen näyttelijä.


title: Rebecca Schaeffer

text: Schaeffer aloitti uransa New Yorkissa mallina. Hänen näyttelijäuransa sai alkunsa televisiosarjoista "My sister Sam" ja "One Life to Live".


title: Rebecca Schaeffer

text: Schaefferin piti mennä 18. heinäkuuta 1989 Kummisetä III -elokuvan koekuvauksiin, mutta hän joutui kyseisenä päivänä häntä pitkään vainonneen Robert John Bardon uhriksi. Bardo selvitti palkkaamansa yksityisetsivän avulla Schaefferin asuinpaikan ja kävi ampumassa Schaefferin tämän kotiovelle Los Angelesissa. Bardo oli raivostunut, koska Schaefferin esittämä roolihahmo harrasti elokuvassa "Kohtauksia luokkataistelusta Beverly Hillsissä" ("Scenes from the Class Struggle in Beverly Hills") seksiä pojan kanssa. Bardon mielestä Schaeffer menetti kohtauksen myötä viattomuutensa, ja Schaefferistä tuli hänen mukaansa tyypillinen ”Hollywood-lutka”.


title: Rebecca Schaeffer

text: Bardo tuomittiin teosta elinkaudeksi vankeuteen. Tapauksen jälkeen Kaliforniassa säädettiin laki, jonka mukaan paikallinen ajoneuvohallintokeskus Department of Motor Vehicles ei saa luovuttaa ihmisten kotiosoitteita. Schaefferille tarkoitettu rooli Kummisetä III:ssa meni Sofia Coppolalle.


title: Lee Evans

text: Lee Edward Evans (s. 25. helmikuuta 1947 Madera, Kalifornia) on yhdysvaltalainen pikajuoksija ja kaksinkertainen olympiavoittaja.


title: Lee Evans

text: Lee Evans voitti 440 jaardin (402,34 m) AAU:n mestaruuden vuonna 1966, vähän sen jälkeen kun hän valmistui high schoolista. Samana vuonna hän oli mukana Yhdysvaltojen 4 × 400 metrin viestijuoksujoukkueessa, joka alitti ensimmäisenä 3 minuutin haamurajan (2.59,6). Muut juoksijat joukkueessa olivat Robert Frey, Tommie Smith ja Theron Lewis. Vuonna 1967 Evans voitti Yhdysvaltojen 400 jaardin mestaruuden (silloin AAU:n kisat) ja Pan Amerikan 400 metrin mestaruuden, tehden Pan Amerikan kilpailuissa Yhdysvaltojen ennätyksen. Seuraavana vuonna Evans voitti 400 metrillä Yhdysvaltojen mestaruuden ja yliopistomestaruuden edustaen San Josén yliopistoa. Samoin hän voitti maansa olympiakarsinnat maailmanennätysajalla ja hänet valittiin olympiajoukkueeseen.


title: Lee Evans

text: Olympic Project for Human Rights -järjestö oli kehottanut tummaihoisia urheilijoita jollain tavoin osoittamaan mieltään mustien ihmisoikeuksien puolesta Méxicon olympialaisissa. Ennen 400 metrin juoksua, Tommie Smith ja John Carlos oli erotettu joukkueesta 200 metrin juoksun palkintojenjaossa esittämänsä mielenilmaisun johdosta. Protestiksi heidän kohtelulleen, Evans, omien sanojensa mukaan, päätti olla juoksematta päämatkaansa. Joukkuetoverit saivat hänet kuitenkin osallistumaan juoksuun.


title: Lee Evans

text: Evans voitti 400 metrin juoksun todella kovalla maailmanennätysajalla 43,86. Se oli ensimmäinen 44 sekunnin alitus ja se kesti maailmanennätyksenä 19 vuotta. Juoksussa Yhdysvallat sai kolmoisvoiton, kun toiseksi juoksi Larry James ja pronssia sai Ron Freeman. Kolmikko teki oman mielenilmaisunsa ottamalla mitalit vastaan musta baretti päässään. He kuitenkin välttivät rangaistuksen todennäköisesti siksi, että he ottivat päähineet pois, kun kansallislaulu alkoi. Sama kolmikko, lisättynä Vincent Matthewsilla, voitti olympiakultaa 4 × 400 metrin viestijuoksussa maailmanennätysajalla 2.56,16.


title: Lee Evans

text: Evans voitti Yhdysvaltojen mestaruudet vuosina 1968 (440 jaardia) ja 1972 (400 m), ja tuli vuonna 1970 toiseksi (440 jaardia). Vuoden 1972 Yhdysvaltojen olympiakarsinnoissa Evans jäi neljänneksi, mutta hänet valittiin 4 × 400 metrin viestijoukkueeseen. Münchenin olympialaisissa viestijoukkueeseen kuuluneet Vincent Matthews ja Wayne Collett voittivat 400 metrillä Yhdysvalloille kaksoisvoiton. Palkintojenjaossa he kuitenkin keskustelivat keskenään ja liikehtivät hermostuneesti kansallislaulun aikana. Heille kävi samoin kuin Smithille ja Carlokselle neljä vuotta aiemmin, heidät erotettiin olympiajoukkueesta. Siten myös viestijuoksu jäi miespulan vuoksi Yhdysvalloilta juoksematta.


title: Lee Evans

text: Vuonna 1973 Evans aloitti valmentajan uran. Hän on toiminut valmentajana useissa eri maissa, lähinnä Afrikassa ja Lähi-idässä. Hän on työskennellyt valmentajana myös Etelä-Alabaman yliopistossa. Vuonna 2014 Evans sai Nigerian yleisurheiluliitolta neljän vuoden valmennuskiellon. Nigerian yleisurheiluliiton mukaan hän oli antanut dopingaineita urheilijalle.


title: Uusia tansseja

text: Uusia tansseja on Kauko Röyhkän & Nartun toinen studioalbumi. Se julkaistiin vuonna 1981 levymerkillä EMI. Vuonna 2003 siitä julkaistiin remasteroitu ja bonuskappaleilla täydennetty CD-versio.


title: Uusia tansseja

text: Kappaleet säveltänyt ja sanoittanut Kauko Röyhkä, ellei toisin mainittu. Sovitukset Kauko Röyhkä & Narttu.


title: Laulu tulipunaisesta kukasta (vuoden 1971 elokuva)

text: Laulu tulipunaisesta kukasta on Mikko Niskasen ohjaama suomalainen värielokuva vuodelta 1971. Se perustuu Johannes Linnankosken saman nimiseen romaaniin vuodelta 1905. Niskasen ohjaus on viides romaanin pohjalta tehty elokuva.


text: Tarina kuvaa nuorukaista, joka vikittelee isän mielestä tyttöjä liiaksi. Isä lähettää pojan pois kotoa, ja tämä lähtee tukkilaiseksi. Kriitikko näkee Niskasen teoksessa huolimatonta ajankuvaa. Elokuvan tarina olisi sijoitettu 1930-luvulle, mutta puvustus on kuitenkin myöhäisempää, ja seksuaalimoraali muistuttaa pikemminkin 1960-luvun vapaan rakkauden ihannetta kuin 1800-lukua. Perinteinen moraalikäsitys näyttäytyy kuitenkin elokuvan lopussa. Runsaan lähikuvien käytön syyksi kriitikko epäilee Niskasen työskentelyä samaan aikaan televisiolle. Niskasella on cameorooli tukkijätkänä. Elokuvan ansioksi nähdään Osmo Harkimon suomalaisen maiseman kuvaus.


text: Teuvo Tulio on vuonna 1938 ohjannut samasta romaanista mustavalkoisen elokuvan, ja Ruotsissa Linnankosken romaanista on tehty kolme filmatisointia, vuosina 1919 (ohjaus Mauritz Stiller), 1934 (Per-Axel Branner) ja 1956 (Gustaf Molander).


title: Laulu tulipunaisesta kukasta (vuoden 1938 elokuva)

text: Laulu tulipunaisesta kukasta on Teuvo Tulion ohjaama maalaisromanttinen suomalainen elokuva vuodelta 1938. Elokuvan käsikirjoitus perustuu Johannes Linnankosken romaaniin "Laulu tulipunaisesta kukasta". Elokuva on Tulion ensimmäinen kokonaan säilyneeksi tiedetty elokuva.


text: Elokuvassa ovat voimakkaasti läsnä maan, ilman ja veden elementit, ja punaisessa kukassa myös tuli. Koskenlaskukohtaukset ja kansallisromanttiset laulut siivittävät draamaa eteenpäin.


text: Tulio kertoo olleensa kiinnostunut lähinnä kirjan intensiivisistä rakkauskohtauksista mutta myös koskenlaskujaksoista, joita hän käytti sitten myös kolmessa myöhemmässä elokuvassa.


text: Olavi Koskela lentelee kukasta kukkaan. Nuori ja salskea mies vaeltaa tukkilaisena maaseudulla, naiset ja maisemat vaihtuvat. Rikkaan Moision talon tytär Kyllikki ei kuitenkaan lankea polvilleen Olavin eteen. Uhkarohkea Olavi joutuu laskemaan hengenvaarallisen kosken voittaakseen Kyllikin suosion. Kuin ihmeen kaupalla nuorukainen suoriutuu laskusta, ja Kyllikin vastahakoisuus alkaa sulaa. Rakkaus roihahtaa, kun Olavi ja Kyllikki joutuvat uimaan vuolaan virran yli. Moision isäntä raivostuu kuullessaan nuoren parin naima-aikeista. Olavi ei tosin ole aivan tavallinen tukkilainen, vaan mahtavan Koskelan talon poika, joka on lähtenyt kotoaan riitaannuttuaan vanhempiensa kanssa. Hän vihastutti heidät aikoessaan naimisiin Annikki-piian kanssa.


text: Olavi ei ala taivutella Moision isäntää suopeammaksi paljastamalla todellisen, ”hienon” syntyperänsä, vaan lähtee jatkamaan vaellustaan. Hän kohtaa naisia, joiden kanssa on aiemmin maannut. Lopulta paljon kokenut mies palaa kotitilalle, jossa äiti makaa kuolinvuoteellaan ja antaa pojalleen menneet anteeksi. Isä on kuollut jo aiemmin. Olavi palaa Moision Kyllikin luo ja ottaa Kyllikin vaimokseen isännän vastustuksesta piittaamatta. Häihin mennessä Olavin todellinen henkilöllisyys rikkaan talon perijänä on selvinnyt, ja Moision isäntäkin on muikean tyytyväinen tyttärensä naimakauppaan.


text: Olavin ja Kyllikin avioliitto ajautuu kuitenkin kriisiin jo hääpäivänä. Olavi haluaa Kyllikin neitsyenä ja suuttuu, kun paljastuu että Kyllikillä on ollut miesystävä. Kyllikki taas muistuttaa Olavia tämän naisseikkailuista. Hurjalla vimmalla alkanut liitto seestyy vähitellen pariskunnan esikoisen synnyttyä. Synnit ovat saaneet sovituksensa.


text: Eräs "Tv-maailman" kriitikko pitää kokonaisuutta hienona ja visuaalisesti vahvana, vaikkakin arvioi lähikuvat kiimaisiksi latteuksiksi ja tahattomaksi komiikaksi. Onnimanni Liukkonen toteaa, että kuumat tunteet saavat hetkittäin tahattoman koomista sävyä, mutta kokonaisuus on kuitenkin upea.


text: Tulion ohjaus "Laulu tulipunaisesta kukasta" on julkaistu DVD:nä. Mauritz Stiller ohjasi aiheesta elokuvan vuonna vuonna 1919, Per-Axel Branner vuonna 1934 ja Mikko Niskanen vuonna 1971.


title: Aurinkokivi

text: Aurinkokivi on muinainen navigointiväline, jonka avulla on mahdollista määrittää auringon sijainti pilvisellä tai sumuisella säällä ja jonkin aikaa auringonlaskun jälkeen. Muun muassa kordieriitti, kalsiitti ja turmaliini muuttavat kirkkauttaan ja väriään valon tulokulman mukaan. Näistä muutoksista selviää, missä aurinko kulloinkin on. Islantilaiset saagat tuntevat aurinkokiven, joten viikingit lienevät käyttäneet niitä.


title: Aurinkokivi

text: Ranskalaisen Rennesin yliopiston tutkijan Guy Roparsin mukaan ”Iceland spar” eli islanninsälpä-niminen mineraali olisi mahdollistanut viikinkiretket. Tutkimusten mukaan mineraalista valmistettu kristalli reagoi pilvien läpi tulleisiin, polarisoituneisiin valonsäteisiin, joita silmä ei näe. Islanninsälvän väri muuttuu auringon tulokulman mukaan riippumatta pilvistä tai sumusta. Parhaimmillaan viiden asteen navigointitarkkuus on kelvollinen tulos. National Geographicin mukaan pala islanninsälpää on löytynyt Alderneyn läheltä laivan hylystä, jonka Elisabet I oli lähettänyt vuonna 1592 urkkimaan, oliko Espanjalla tekeillä toinen armada. Alus upotettiin Englannin kanaaliin Alderneyn saaren lähistölle. Itse hylky ja kivi löytyivät jo vuonna 1977, mutta Englannin kanaalin outo löytö vahvistui viikinkien legendaariseksi aurinkokiveksi vasta vuonna 2013. Kiven pinta on maitomainen, ei läpinäkyvä, mutta tutkimukset osoittivat pinnan värjääntyneen meriveden ja hiekan vaikutuksesta. Vuonna 1592 oli kompassejakin, mutta ne olivat vielä epäluotettavia, koska maan magneettisia ilmiöitä ei vielä ymmärretty. Kokeissa jäljitelmällä päästiin suunnistamisessa jopa 1 asteen tarkkuuteen. Auringon paikka pystyttiin osoittamaan vielä jopa 40 minuuttia auringonlaskun jälkeen.


title: Gavin Harrison

text: Gavin Harrison (s. 1963 Harrow, Pohjois-Lontoo) on brittiläisen, progressiivista rockia soittavan Porcupine Tree -yhtyeen rumpali. Vuodesta 2008 lähtien hän on myös brittiläisen King Crimson -yhtyeen toinen rumpali. Harrison on julkaissut rumpujen soittoon liittyvää kirjallisuutta sekä tuottanut kaksi opetus-DVD:tä.


title: Gavin Harrison

text: Harrisonin sooloalbumi ilmestyi vuonna 1998.


title: Gavin Harrison

text: Harrison soittaa Sonorin rumpuja ja Zildjianin symbaaleja.


title: Musica nova Helsinki

text: Musica nova Helsinki on Helsingissä joka toinen vuosi järjestettävä uuden musiikin tapahtuma, joka perustettiin vuonna 1981 nimellä Helsinki Biennale. Musica nova on Suomen suurin uuden musiikin festivaali.


title: Musica nova Helsinki

text: Vuonna 2007 tapahtuman teemana oli suomalainen musiikki. Vuoden 2009 teema oli oli New York ja vuonna 2011 saksalainen uusi musiikki.


title: Musica nova Helsinki

text: Vuoden 2009 Musica nova järjestettiin 7.–14. helmikuuta, jolloin tapahtuman taiteellisena johtajana toimi Johan Tallgren. Musica nova Helsinki on Finland Festivals -yhteistyöjärjestön jäsen.


title: Rantanenätti

text: Rantanenätti ("Rorippa palustris") on yleensä yksivuotinen, keltakukkainen ristikukkaiskasvi.


title: Rantanenätti

text: Rantanenätti kasvaa 20–60 senttimetriä korkeaksi. Sen varsi ja kukinto ovat mehevän kellanvihreät. Lehdet ovat tummemman vihreät, pariliuskaiset. Kukat ovat keltaiset, niissä on neljä syvään uurrettua terälehteä ja voimakkaat heteet, jotka saavat kukat näyttämään lähes pallomaisilta. Kukkien halkaisija on noin 5 mm.


title: Rantanenätti

text: Rantanenättiä tavataan yleisenä suurimmassa osassa Eurooppaa. Pyreneiden niemimaalla, Etelä-Italiassa ja Balkanilla se on kuitenkin harvinainen. Venäjällä sitä esiintyy Aasian puolella Tyynenmeren rannalle ja Japaniin asti. Yleisin se on Siperiassa havumetsävyöhykkeen eteläosan tasalla, mutta esiintyy myös pohjoisempana ja etelämpänä. Pohjois-Amerikassa on useita alalajeja, joiden levinneisyysalue yhdistettynä kattaa lähes koko mantereen.


title: Rantanenätti

text: Rantanenätti kasvaa rannoilla.


title: Paul Oakenfold

text: Paul Mark Oakenfold (s. 30. elokuuta 1963 Englanti) on levytuottaja ja trance DJ. Oleskellessaan vuonna 1987 useita kuukausia ystäviensä kanssa Ibizalla he mieltyivät siellä soineeseen klubimusiikkiin. Oakenfoldin kenties tunnetuin kappale on "Ready Steady Go".


title: Paul Oakenfold

text: Kärsittyään itse lapsena lukihäiriöstä Oakenfold on ryhtynyt avustamaan lapsia joilla on lukihäiriö.


title: Paul Oakenfold

text: Hän on toiminut poptähti Madonnan lämmittelijänä Madonnan Sticky & Sweet Tour -kiertueella vuonna 2009.


title: Blériot Aéronautique

text: Blériot Aéronautique oli ensimmäisen maailmansodan jälkeen ranskalaisen Louis Blériot’n perustama lentokonetehdas, joka valmisti sotilas- ja liikennelentokoneita. Yhtiö valmisti myös joitakin moottoripyöriä vuosina 1921–1922 sekä kevytautoja 1920-luvulla.


title: Blériot Aéronautique

text: Louis Blériot oli insinööri, joka valmisti ensimmäisen käyttökelpoisen ajovalon autoihin, sekä perusti niiden markkinointiin keskittyneen menestyneen yrityksen. Hän rakensi pienen miehittömättömän ornitopterin Blériot I:n vuonna 1900. Blériot seurasi Gabriel Voisinin työskentelyä ja sai hänet valmistamaan Surcoufin työpajallaan liitokoneen Blériot II, jonka ensilento oli 18. heinäkuuta 1905 Seinellä Billancourtissa Blériot’n ohjatessa moottorivenettä "Antoinette II" ja Voisinin ohjatessa kellukkein varustettua liitokonetta. Liitokoneen vasen siipi osui veteen, jolloin se tuhoutui lähes hukuttaen Voisinin. Lyhyt yhteistyö Voisinin kanssa loppui Blériot III:n ja sen seuraajan Blériot IV:n epäonnistumisiin.


title: Blériot Aéronautique

text:
Blériot perusti oman yrityksen "Recherches Aéronautique Louis Blériot" yhteistoiminnan Voisinin kanssa päätyttyä. Voisinin yritys oli keskinnyt hänen omien konesuunnitelmiensa valmistukseen, kun Blériot’n ilmailututkimukseen keskittynyt yritys taas tarjosi muille suunnittelijoille mahdollisuuden toteuttaa ideoitaan. Tämän johdosta suunnittelusta on vaikea todentaa Blériot’n henkilökohtaista panosta. Seuraavien vuosien aikana yhtiö tuotti erilaisia lentokoneita, joista uusin oli pääsääntöisesti edellistä parempi. Yhtiön tuotanto kulminoitui Blériot XI:een, joka sai mainetta ensimmäisenä Kanaalin ylittäneenä lentokoneena 25. heinäkuuta 1909.
Onnistuneen lennon aiheuttama julkisuus toi yhtiölle runsaasti tilauksia konemallista ja lopulta muutama sata Blériot XI:ä valmistettiin. Kaupallinen menestys mahdollisti tutkimustoiminnan laajentamisen ja ennen ensimmäistä maailmansotaa valmistui joukko samankaltaisia lentokoneita, mutta yksikään ei saavuttanut vastaavaa menestystä kuin Blériot XI.


title: Blériot Aéronautique

text: Loppuvuodesta 1909 Blériot perusti lentokoulun Etampesiin lähelle Rouenia, ja seuraavan vuoden alussa toisen koulun Pauhun. Vuosina 1910–1914 kouluista valmistui noin tuhat lentäjää. Noin puolet Aéro-Club de Francen lentolupakirjan haltijoista oli ennen sodan puhkeamista saanut oppinsa Blériot’n kouluissa. Syyskuussa 1910 avattiin kolmas koulu Hendoniin lähelle Lontoota ja neljäs heinäkuussa 1914 Brooklandsiin Surreyhin samoin kuin pienen tehtaan, jonka johtajana oli Norbert Chereau. Tehdas valmisti parikymmentä Blériot Monplane Trainer -konetta.


title: Blériot Aéronautique

text: Vuonna 1913 Blériot hankki Deperdussinin yhtiön, kun yhtiön perustaja Armand Deperdussin vangittiin rahanpesun vuoksi. Yhtiön nimi vaihtui Société de Production des Aéroplanes Deperdussinista Société Pour L'Aviation et ses Dérivésiksi, mistä tuli myös sen lyhenne SPAD. Yhtiö menestyi hyvin ensimmäisessä maailmansodassa tuottaessaan runsaasti lentokoneita Ranskassa olevissa tehtaissa. Tuotantolisenssejä myytiin ulkomaille kuten brittiläiselle Addlestoneen vuonna 1917 perustetulle yhtiölle ja Curtissin Elmwoodin tehtaalle elokuussa 1917.


title: Blériot Aéronautique

text: Ensimmäisessä maailmansodassa Blériot Aéronautique keskittyi muiden suunnittelmien koneiden sopimusvalmistukseen. Ainoa oman suunnittelutoimiston tuote oli useampimoottorinen pommikone, joista ainuttakaan ei otettu palvelukseen.


title: Blériot Aéronautique

text: Sodan jälkeen lentokoneteollisuuden tilauskanta romahti, minkä seurauksena sodan aikana luotu suuri tuotantokapasiteetti muuttui tarpeettomaksi. Blériot asetti SPADin konkurssiin ja myi sen tehtaat sekä siirsi avainhenkilöt omiin tuotantolaitoksiinsa. Yhtiö muodosti 6. huhtikuuta 1919 toisen suuren valmistajan kanssa uuden yrityksen "Compagnie des Messageries Aériennesin" (CMA) ja teki 28-paikkaisen matkustajakoneen Type 75 Mammothin prototyypin, joka esiteltiin Pariisissa joulukuussa 1919 yhdessä kolmen SPADin tuotteen kanssa. Malli osoittautui heikoksi, mutta SPAD:n koneista löytyi korvaava tuote.


title: Blériot Aéronautique

text: Yhtiö pyrki monipuolistumaan ja se hyväksyi sopimukset kalastusalusten ja moottoripyörien valmistamisesta. Lokakuussa 1919 Pariisin 15. autonäyttelyssä yhtiö esitteli moottoripyörän ja vuonna 1921 kevytauton, jossa oli kaksisylinterinen 750 cm² kaksitahtimoottori. Vuonna 1922 yhtiön yhtiöjärjestys vaihtui osakeyhtiöksi. Se valmisti tuotteita Blériot’n ja SPAD:n nimellä. Ensin mainitulla nimellä kehitettiin monimoottorisia ja jälkimmäisellä yksimoottorisia lentokoneita, jotka olivat kysytympiä.


title: Blériot Aéronautique

text: Ainoa Blériot’n nimellä suurempia määriä valmistettu oli tyyppi 127, joka pohjautui vuonna 1925 suunniteltuun tyypin 117 hävittäjään, ja joka myöhemmin muutettiin pommittajaksi. Ranskan ilmavoimat tilasi 42 konetta. Yhtiön viimeinen Blériot’n nimellä valmistettu kone oli suuri lentovene, joka valmistettiin Ranskan ilmailuministeriön vaatimusten mukaan Atlantin ylittäville postireiteille Dakarista Nataliin Brasiliaan. Syntynyt lentokone Blériot 5190 teki ensilentonsa elokuussa 1933. Santos-Dumontiksi nimetty kone osoittautui menestykseksi ja matkustajaliikenteeseen soveltuvan version suunnittelu aloitettiin. Toukokuussa 1935 koneen tehtyä kahdennentoista Atlantin ylilentonsa hallitus tilasi kolme konetta lisää. Tilaus kuitenkin peruutettiin kuusi viikkoa myöhemmin.


title: Blériot Aéronautique

text: Marraskuussa 1934 yhtiö fuusioitui ANF Les Mureaux- ja Farman-yhtiöiden kanssa, jolloin syntyi UCA-yhtiö. Lokakuussa 1936 Ranskan hallitus aloitti lentokonekehityksen rahoittamisen ostaen ja sulauttaen toisiinsa useita lentokoneenvalmistajia. Näihin sisältyi myös Blériot Aéronautique, joka sulautettiin osaksi SNCASOa.


title: Blériot Aéronautique

text: "Lähde:


title: Farman Frères

text: Farman oli ranskalainen lentokonetehdas, joka toimi vuosina 1913–1934.


title: Farman Frères

text: Veljekset Maurice Farman ja Henri Farman rakensivat ensimmäisen lentokoneensa vuonna 1908. Vuonna 1913 he perustivat "Farman Frères"-nimisen yhtiön (Veljekset Farman). Se rakensi sotilaslentokoneita Ranskan ilmavoimille. Vuonna 1934 Farman yhdistyi Blériot Aéronautique ja ANF Les Mureaux ja fuusion tulos oli UCA-yhtiö. Se puolestaan kansallistettiin vuonna 1936, jolloin syntyi Société Nationale des Constructions Aéronautiques du Sud-Ouest-yhtiö. Farman-tehdas valmisti vuosina 1902 ja 1920-1931 myös ylellisiä Farman-autoja.


title: Tinkle

text: Tinkle on intialainen kuukausittain ilmestyvä India Book Housen julkaisema kouluikäisille lapsille suunnattu sarjakuvalehti. Lehdestä julkaistaan sekä englannin- että hindinkielistä versiota. Lehteä on julkaistu myös muilla Intian paikalliskielillä.


title: Tinkle

text: Tinklen perusti ja sitä toimittaa Anant Pai, joka on saanut lukijoiden keskuudessa lempinimekseen "Uncle Pai" (Setä Pai). Hän oli myös osallisena Tinkleä suositumman "Amar Chitra Katha" -sarjan tuotannossa.


title: Tinkle

text: Lehden ensimmäinen numero painettiin 1980, ja sen jälkeen lehteä on ilmestynyt yli 500 numeroa. Lehti sisältää sarjakuvatarinoita, yleissivistäviä kuvitettuja tietopaketteja sekä lukijoiden lähettämiä lyhyitä tarinoita. Tinklen tarinat pyrkivät olemaan opettavaisia, mutta länsimaisesta näkökulmasta niiden moraalia voi olla vaikeampi ymmärtää. Tinklellä on lukijakuntansa lisäksi suuri määrä julkisuudesta tuttuja kannattajia, muun muassa Intian entinen pääministeri Atal Bihari Vajpayee.


title: Tinkle

text: Tarinoiden lisäksi lehdessä on yleensä esimerkiksi arvoituksia (mm. TTT - Tinkle Tricks & Treats), tietoa eri eläinlajeista (Meet the "animal") sekä artikkeleita tieteestä ja keksinnöistä.


title: Tinkle

text:
Kertaluontoisten sarjakuvien lisäksi lehdessä on myös vakinaisia hahmoja. Näistä muutamia ovat:
Tinklessä on myös lyhyempiä sarjoja, joissa esiintyvät esimerkiksi:


title: Australidinen rotu

text: Australidit on luokitusmääre ihmisten jaottelussa rotuihin ulkoisten fyysisten ominaisuuksien perusteella. Australideihin luokiteltiin Australaasian alkuperäisväestö, pääasiassa siis Australian alkuperäisasukkaat ja melanesialaiset. Nykyisin käsitettä pidetään yleisesti vanhentuneisiin rotuteorioihin perustuvana ja mahdollisesti ainakin englannissa halventavana.


title: Australidinen rotu

text: Käsitteen kehittivät eurooppalaiset antropologit 1700- ja 1800-luvuilla osana rotujaottelujärjestelmää. Unesco on jo vuonna 1950 suositellut termistä "rotu" luopumista ihmispopulaatioista puhuttaessa. Myöhemmin muun muassa American Anthropological Associationin ja Yhdysvaltain tiedeakatemian the Institute of Medicinen mukaan australidin tai negridin kaltaisilla rotujaotteluilla ei ole minkäänlaista biologista pohjaa.


title: Australidinen rotu

text: Australian aboriginaalien tapauksessa australideilla kuvailtiin olevan tumma iho ja aaltoilevat hiukset, kun taas melanesialaisilla ja negritoilla hiusten kuvailtiin vaihtelevan suorista kihariin. Tämän rotuluokituksen mukaan australidisen rodun esiintymisalue ulottuu Etelä-Aasian alueille (etenkin Filippiinit, Malesian, Intian ja sen niemimaan, Uuden-Guinean ja Melanesian. Myös andamaanien alkuperäisasukkailla on samankaltainen fenotyyppi.


title: Australidinen rotu

text: Jotkut Pohjois-Amerikkalaisen tiedeyhteisön jäsenet katsovat rotujaottelun edelleen hyödylliseksi. Esimerkiksi filosofi Michael Levin on esittänyt, että rotu on yhä edelleen hyödyllinen filosofinen ja sosiaalinen käsite ja että rotukäsitteen kritiikkiä motivoivat enemmän poliittiset kuin tieteelliset syyt.


title: Australidinen rotu

text: Vuodesta 1795 lähtien tällaiset ryhmät tyypillisesti määriteltiin "malaijeiksi", joihin siis sisällytettiin monia muitakin kansoja kuin varsinaiset malaijit. Heitä sanottiin myös "ruskeaksi roduksi" Blumenbachin värikoodatun viiden rodun mallin mukaan ja sitten verrattiin valkoiseen, mustaan, punaiseen ja keltaiseen rotuun. Yrityksessä yksinkertaistaa mallia ihmisten moninaisuudesta tämä malli pelkistettiin käsittämään vain kolmea päärotua: punainen ja keltainen rotu yhdistettiin yhdeksi roduksi, mongolideiksi, valkoista rotua kutsuttiin kaukasoideiksi ja mustaa rotua negrideiksi. Ruskean rodun täsmällinen paikka tässä uudessa rotuluokituksessa oli epäselvä. Jotkut laskivat heidät negrideiksi tumman ihonvärin ja leuan muodon perusteella, toiset taas pitivät heitä kaukasoideina aaltoilevien, moniväristen hiustensa takia. 1800-luvun loppupuolella antropometriset tutkimukset antoivat ymmärtää, että he muodostaisivat erillisen ihmisrodun.


title: Australidinen rotu

text: Brittiläinen biologi Thomas Huxley nimesi tämän rodun australidiksi ja teki termiä tunnetuksi teoksessaan "On the Geographical Distribution of the Chief Modifications of Mankind" (1870), jossa hän jakaa ihmiskunnan neljään ensisijaiseen ryhmään (Xanthochroicit, Mongolidit, Negridit ja Australidit). Xanthochtoici termi vaihtui myöhemmin kaukasoidiksi.


title: Seán Kelly

text: Sean Kelly (s. 21. toukokuuta 1956 Carrick-on-Suir) on entinen irlantilainen maantiepyöräilijä. Hän oli yksi 1980-luvun menestyneimmistä pyöräilijöistä ja yksi kaikkien aikojen loistavimmista klassikkokilpailujen ajajista. Hän voitti ammattilaisurallaan kaikkiaan 193 kilpailua.


title: Seán Kelly

text: Kelly voitti Espanjan ympäriajon vuonna 1988, Pariisi–Nizza-ajon ennätykselliset seitsemän kertaa peräkkäin 1982–1988 sekä kaikkiaan yhdeksän kertaa pyöräilyn "monumentin", suuren yhden päivän kilpailun: Milano–San Remon vuosina 1986 ja 1992, Pariisi–Roubaix’n 1984 ja 1986, Liège–Bastogne–Liègen 1984 ja 1989 sekä Lombardian ympäriajon 1983, 1985 ja 1991. Monumenteista Kellyltä jäi voittamatta vain Flanderin ympäriajo, mutta siinäkin hän oli kolme kertaa toinen.


title: Seán Kelly

text: Espanjan ympäriajossa Kelly voitti kaikkiaan 16 etappia ja Ranskan ympäriajossa viisi osuutta – lisäksi hän voitti Ranskan ympäriajon pistekilpailun vuosina 1982, 1983, 1985 ja 1989. Kellyn voittamiin etappikilpailuihin kuuluvat Sveitsin ympäriajo vuosina 1983 ja 1990, Katalonian ympäriajo 1984 ja 1986, Baskimaan ympäriajo 1984, 1986 ja 1987, Critérium International 1983, 1984 ja 1987, Setmana Catalana 1988 sekä De Pannen kolmen päivän ajo 1980.


title: Seán Kelly

text: Yhden päivän kisoista Kelly voitti muun muassa Blois–Chaville-kilpailun – joka ajettiin Pariisi–Toursin asemasta – vuonna 1984, Gent–Wevelgemin 1988 ja Grand Prix des Nations’n 1986. Lisäksi hän oli maailman ranking -listan ykkösenä vuosien 1984–1989 välillä ja voitti maailmancupin kokonaiskilpailun vuonna 1989. MM-kilpailuissa Kelly oli parhaimmillaan pronssilla 1982 ja 1989.


title: Seán Kelly

text: Nykyään Kelly toimii Eurosportin pyöräilykommentaattorina.


title: Podolsk

text: Podolsk () on teollisuuskaupunki Moskovan alueella Venäjällä, linnuntietä 36 kilometriä Moskovan keskustan eteläpuolella. Vuonna 2012 kaupunki oli 200 059 asukkaallaan Moskovan alueen 3. suurin kaupunki. Se sijaitsee Moskovajoen sivuhaaran, Pahrajoen rannalla.


title: Podolsk

text: Podolskin kaupunki kasvoi Podol-nimisestä kylästä, joka kuului Danilovin luostarin maihin vielä 1700-luvulla. Katariina II myönsi Podolskille kaupunginoikeudet 1791, jolloin Venäjä laajensi hallintoaan ja kaupunkejaan laajalti.


title: Podolsk

text: Ennen Venäjän vallankumousta Podolsk oli yksi Venäjän teollistuneimmista kaupungeista. Siellä toimi myös Singerin tehdas. Uljanovin suku oli peräisin Podolskista, ja Vladimir Lenin vieraili usein kaupungissa ja omisti pienen tilan sieltä. Vuonna 1900 hän piti sosialistien kokouksen kaupungissa, saadakseen heidän kannatuksensa Iskra-lehteen.


title: Podolsk

text: Neuvostoliiton aikoihin Podolsk oli yksi Moskovan alueen teollistuneimmista kaupungeista. Parhaimmillaan kaupungissa oli yli 70 tehdasta, jotka työllistivät miltei koko asujaimiston.


title: Podolsk

text: Vuonna 2000 aivan kaupungin läheisyyteen perustettiin suuri sotilastukikohta.


title: Podolsk

text: Podolskin kaupunkiin on rakennettu paljon sotamuistomerkkejä ja patsaita tärkeistä ja kuuluisista ihmisistä.


title: Kiova-luokka

text: Kiova-luokka oli Neuvostoliiton laivaston lentotukialusluokka. Tunnetaan myös nimellä Projekti 1143 ”Kretšet” eli Tunturihaukka. Alusluokka nimettiin nykyisen Ukrainan pääkaupungin Kiovan mukaan.


title: Kiova-luokka

text: Alun perin laivasto halusi suurempia, Yhdysvaltain laivaston Kitty Hawk -luokkaan verrattava aluksia. Kiova-luokan alukset ovat kuitenkin pienempiä ja kustannustehokkaampia. Kuten kaikki Neuvostoliiton laivaston ja myöhemmin Venäjän laivaston lentotukialukset, Kiova-luokka oli yhdistelmä lentotukialuksesta ja risteilijästä. Niissä oli lentokannet, mutta ne oli myös aseistettu vahvan omasuojan lisäksi, johon kuuluivat ilmatorjuntaohjukset, torpedot ja syvyysrakentinheittimet, muun muassa P-500 Bazalt -risteilyohjuksin. Alkuperäisenä lentokalustona oli 12 Jakovlev Jak-38 -hävittäjää ja parikymmentä helikopteria.


title: Kiova-luokka

text: Aluksia rakennettiin neljä. Aluksista kaksi, "Kiova" ja "Minsk", luovutettiin operatiivisen käytön jälkeen museoitaviksi Kiinaan. "Novorossijsk" on romutettu. Lentotukialuksista uusin, "Admiral Gorškov", alun perin "Baku", myytiin Intian laivastolle. Laajojen uudistustöiden jälkeen se vihittiin nimellä "INS Vikramaditya", joka on sanskritia ja tarkoittaa ’vahva kuin aurinko’. Uudistustyössä muun muassa rakettiaseistus poistettiin ja alus varustettiin normaaliksi lentotukialukseksi. Alusta uudistettiin Severodvinskissa. Työn piti valmistua 2008, mutta se on viivästyi noin viisi vuotta. Intia sai rungon maksutta. Aluksen modernisointi oli kuitenkin hyvin kallista, ja osana sopimusta Intia sitoutui ostamaan MiG-29K-lentokaluston Venäjältä.


title: Shane McMahon

text: Shane "Brandon" McMahon (s. 15. tammikuuta 1970) on WWE:n johtokunnan puheenjohtajan Vince McMahonin poika, osa-aikainen showpainija ja osa WWE:n toimeenpanevaa johtoa nimikkeellä "Executive Vice President of WWE Global Media".


title: Shane McMahon

text: Hän on otellut muun muassa Kurt Anglea vastaan, mutta loukkaantui pahasti. Hän on otellut myös Randy Ortonia vastaan, ja loukkantui tässäkin ottelussa pahasti. Hänet on tunnettu WWE:n historian vaarallisimmista stunteista.


title: Shane McMahon

text: Shanellä on poika Declan James McMahon. Shane on ollut WCW:n omistajista yhdessä Stephanie McMahon:in kanssa. Shane omisti WCW:n ja Stephanie ECW:n. Hänellä on ollut vuodella 2009 riitaa Randy Ortonin kanssa.


title: Zk

text: Zk tarkoittaa seuraavia:


title: Dq

text: Dq tarkoittaa seuraavia:


title: Dq

text: Dq on seuraavien henkilöiden nimi:


title: Allison Stokke

text: Allison Stokke (s. 22. maaliskuuta 1989 Newport Beach) on yhdysvaltalainen seiväshyppääjä Orangen piirikunnasta, Kaliforniasta.


title: Allison Stokke

text: Vuonna 2004 Stokke voitti Kalifornian osavaltion mestaruuden 15 vuoden ikäisenä ja rikkoi useita kansallisia ennätyksiä ikäluokassaan. Seniorivuotenaan Newport Harbor High Schoolissa hän saavutti 414 cm, joka oli sinä vuonna kansallisella tasolla toiseksi paras tulos naisseniorille.


title: Allison Stokke

text: Toukokuussa 2008 Stokke voitti CIF-Southern Section Mastersin. Kesäkuussa hän eteni osavaltion finaaleihin tuloksella 373 cm, mutta jäi lopulta kilpailussa neljänneksi. Stokke sanoi, että hän tunsi kipua jaloissaan, mikä vaikeutti vauhdinottoa. Vuodesta 2008 lähtien Stokke on hypännyt opinahjonsa Kalifornian yliopiston (Berkeley) väreissä.


title: Allison Stokke

text: Toukokuussa 2009 Sacramentossa Stokke rikkoi kaksi vuotta vanhan oman ennätyksensä ja kirjasi uudeksi lukemaksi 421 cm. Nykyisen ennätyksensä 436 cm hän hyppäsi Livermoressa kesäkuussa 2012. Halliennätys 426 cm syntyi Seattlessa maaliskuussa 2011.


title: Allison Stokke

text: Stokke kilpailee edelleen, ja tammikuussa 2015 hän hyppäsi Renossa hallituloksen 415 cm.


title: Allison Stokke

text: Toukokuussa 2007 Stokkesta tuli yllättäen Internet-ilmiö, kun suosittu urheiluaiheinen blogi kehui hänen ulkonäköään. 29. toukokuuta Stokkesta ja hänen suosiostaan tuli etusivun uutinen "The Washington Postissa". Kaikki tämä huomio ei kuitenkaan ollut 18-vuotiaan seiväshyppääjän mieleen. Tapaus herätti keskustelua internetin voimasta, oikeudesta yksityisyyteen sekä kaksinaismoraalista, joka liittyy naisurheilijoiden arviointiin ulkonäön eikä niinkään saavutusten perusteella. "Der Spiegel" nimesi verkkosivuillaan kesäkuussa 2007 Stokken ”seksisymboliksi vasten tahtoaan”.


title: Maatiaisperuna

text: Maatiaisperuna on luonnostaan kasvatettu perunalajike ilman tietoista kasvinjalostusta. Suomessa Euroopan unionin tavaramerkkisuojan on saanut puikula nimellä Lapin puikula. Suomessa oli 1900-luvun alussa runsaasti maatiaisperunoita, vaikka jo 1800-luvun lopulta jalostettuja brittiläisiä ja yhdysvaltalaisia lajikkeita kasvatettiin. Ensimmäiset Suomessa jalostetut perunat jalosti Hankkijan kasvinjalostuslaitos Tammiston koetilalla.


title: To

text: To tarkoittaa seuraavia:


title: To

text: To on seuraavien henkilöiden nimi:


title: G8-kokous 2007

text: G8-kokous vuonna 2007 oli järjestyksessään 33. ja se pidettiin 6.–8. kesäkuuta Saksan Heiligendammissa. G8-teollisuusmaiden kokouspaikkana toimi Kempinski Grand Hotel, joka sijaitsee rannikolla. Kokouspaikalla oli tiukat turvatoimet. Alue oli eristetty metallisella aidalla ulkopuolisten estämiseksi. Liikenne oli kielletty 21 kilometrin matkalla. Myös meriliikenne oli kielletty 11 km:n etäisyydeltä rannikosta. Sisään pääsivät ainoastaan kokoukseen osallistuvat, huoltohenkilökunta ja paikalliset asukkaat.


title: Nördlingenin taistelu

text: Nördlingenin taistelu (joskus myös Allbuchin taistelu) käytiin 6. syyskuuta 1634 kolmikymmenvuotisen sodan aikana lähellä Nördlingenin kaupunkia Etelä-Saksassa. Taistelussa Matthias Gallasin johtamat keisarilliset löivät perin pohjin protestanttien yhdistyneen armeijan. Taistelu oli yksi sodan tärkeimmistä ja täydellinen katastrofi ruotsalaisille. Se käänsi sotaonnen keisarille suotuisaksi ja tuhosi ruotsalaisten haaveet sodan lopettamisesta heille edullisilla ehdoilla. Taistelun jälkeen Ranskan oli pakko puuttua kolmikymmenvuotiseen sotaan aktiivisesti, ja Saksan sisäinen uskonsota muuttui valtioiden väliseksi konfliktiksi.


title: Nördlingenin taistelu

text: Kustaa II Aadolfin kaaduttua Lützenissä Ruotsin armeijan johtoon nousi Åke Tott. Hän kuitenkin erosi tehtävästä vuonna 1633, ja komentajiksi jäivät Kustaa Horn ja Bernhard Weimar. He olivat keskenään hyvin erilaisia luonteita ja tulivat huonosti toimeen. Weimar oli kiivas ja kunnianhimoinen, Horn maltillinen ja vaatimaton. Horn oli tottunut saamaan käskynsä Kustaa II Aadolfilta, jolta perimäänsä ruotsalaista sotataitoa hän pyrki toteuttamaan taistelukentällä.


title: Nördlingenin taistelu

text: Keisarillisen armeijan edellinen komentaja Albrecht von Wallenstein murhattiin 25. helmikuuta 1634. Keisari Ferdinand II kutsui armeijan uudeksi ylipäälliköksi poikansa, Unkarin kuningas Ferdinandin, mutta armeijan todellinen johto siirtyi Matthias Gallasin käsiin, jonka apuna toimi Ottavio Piccolomini.


title: Nördlingenin taistelu

text: Yhdistyneen Baijerin ja Katolisen liigan armeijan komentajaksi tuli Johann Tillyn kuoleman jälkeen Johann von Aldringen, joka kuitenkin kaatui Landshutin taistelussa ruotsalaisia vastaan. Liigan armeijan komentajana häntä seurasi Lothringenin herttua Kaarle IV. Italiasta tulevien espanjalaisten apuvoimien ylipäällikkö oli kardinaali Fernando, Espanjan alankomaiden kuvernööri, apunaan Leganesin markiisi. Unkarin kuningas Ferdinand ja Fernando olivat serkuksia.


title: Nördlingenin taistelu

text: Keisarillisessa armeijassa oli jalkaväkeä 20 000 miestä ja 13 000 ratsukkoa. Näistä 12 000 oli keisarillisen armeijan sotilaita, 6 000 baijerilaisia ja 15 000 espanjalaisia. Lisäksi armeijoilla oli yhteensä 64 tykkiä.


title: Nördlingenin taistelu

text: Yhdistyneessä Ruotsin ja Heilbronnin liiton armeijassa oli 13 300 jalkaväkimiestä, 10 150 ratsukkoa ja 68 tykkiä. Suomalaisista joukoista mukana on ilmeisesti ollut vain Arvid Wittenbergin johtamaa Turun ratsuväkeä. Kokonaisuutena protestanttien armeija koostui lähes kokonaan palkkasotureista, sillä Lützenin ja Alte Vesten taisteluissa kärsityt tappiot olivat tuhonneet alkuperäisen, Saksaan vuonna 1630 maihin nousseen kansallisen armeijan. Palkkasoturit eivät kyenneet toimimaan taistelukentällä yhtä kurinalaisesti ja harjoitetusti kuin kansalliset joukot, joten vuoteen 1632 mennessä Ruotsi oli menettänyt sotilaallisen etulyöntiaseman Saksassa jo ennen Nördlingeniä.


title: Nördlingenin taistelu

text: Nördlingenin taistelu käytiin Nördlingenin kaupungin eteläpuolella. Alue on keskellä meteoriittikraatteria, joka sijaitsee Schwabenin Juran itäpäässä. Kraatteri on halkaisijaltaan 15 km ja ympäristöään 100–150 m syvempi. Kaupungista etelään on sarja kukkuloita: Galgenberg, Staffelberg, Adlerberg ja Schönfeld. Toinen kukkulajono alkaa heti Schönfeldin eteläpuolelta ja kulkee kaakosta luoteeseen: Allbuch, Heselberg, Lachberg, Lädle ja Himmelreich. (Näistä erityisesti Allbuch on jyrkkärinteinen.) Kukkulajonot päättyvät pohjoisessa Egerjokeen ja etelässä Rezenbach-puroon. Kukkulajonojen ja Egerin väliin jää suhteellisen avoin kolmionmuotoinen tasanko, Herkheimerfeld. Maasto sopi erityisen huonosti vetäytymiseen, koska se oli metsäistä sekä rikkonaista ja kukkuloiden välisten laaksojen pohjilla kulki jokia ja puroja.


title: Nördlingenin taistelu

text: Kuningas Kustaa II Aadolfin kaaduttua Lützenin taistelussa vuonna 1632 Ruotsin sijaishallitsijaksi nousi Axel Oxenstierna. Hänen tavoitteenaan oli irrottaa Ruotsi kolmikymmenvuotisesta sodasta siten, että olisi mahdollista liittää Pohjois-Saksan valloitetut alueet Ruotsin valtakuntaan. Huhtikuussa 1633 hän järjesti Saksan protestanttiset ruhtinaat Heilbronnin liitoksi, joka otti vastuulleen Ruotsin Etelä-Saksassa olevan armeijan huollon. Armeijan komentajaksi valittiin Bernhard Weimar, jonka oli tarkoitus operoida yhdessä Kustaa Hornin komentaman ruotsalaisarmeijan kanssa.


title: Nördlingenin taistelu

text: Kolmikymmenvuotisen sodan voimasuhteita muutti vuonna 1634 kaksi tapahtumaa: Ensinnäkin ruotsalaiset joutuivat varautumaan kuusikymmenvuotisen sodan jatkumiseen Puolan kanssa, koska Altmarkissa solmittu välirauha oli päättymässä ja Venäjä oli solminut rauhan Puolan kanssa Smolenskin sodan jälkeen. Tämän vuoksi Oxenstierna siirsi Baltian varusväeksi tuntuvan määrän kansallisia joukkoja, jotka olivat palkkasotureita luotettavampia. Toiseksi Espanja osallistui aikaisempaa aktiivisemmin kolmikymmenvuotiseen sotaan, kun se antoi Hollantiin tarkoitetut täydennysjoukot keisari Ferdinand II:n käyttöön.


title: Nördlingenin taistelu

text: Vuonna 1634 Ruotsi ja Saksi, joka oli jättäytynyt Heilbronnin liiton ulkopuolelle, aloittivat kaksi erillistä operaatiota keisarillisia vastaan: Hans Georg von Arnim johti Saksin armeijan Sleesiaan ja Böömiin, edeten aina Prahan edustalle saakka. Samaan aikaan yhdistynyt Heilbronnin liiton ja Ruotsin armeija, komentajinaan Horn ja Weimar, hyökkäsi Baijeriin.